Document ID: 32019R2152

Reference:
17.12.2019
RO
Jurnalul Oficial al Uniunii Europene
L 327/1
REGULAMENTUL (UE) 2019/2152 AL PARLAMENTULUI EUROPEAN ȘI AL CONSILIULUI
din 27 noiembrie 2019
privind statisticile europene de întreprindere, de abrogare a 10 acte juridice în domeniul statisticilor de întreprindere
(Text cu relevanță pentru SEE)
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 338 alineatul (1),
având în vedere propunerea Comisiei Europene,
după transmiterea proiectului de act legislativ parlamentelor naționale,
având în vedere avizul Băncii Centrale Europene (1),
hotărând în conformitate cu procedura legislativă ordinară (2),
întrucât:
(1)
Elaborarea, producerea și difuzarea de informații statistice referitoare la activitățile economice ale întreprinderilor din statele membre s-a bazat, până în prezent, pe o serie de acte juridice individuale. Actele juridice respective vizează statistica structurală și pe termen scurt a întreprinderilor, statisticile privind producția, comerțul din interiorul și din exteriorul Uniunii (comerțul internațional) cu bunuri și servicii, filialele străine, cercetarea și dezvoltarea, inovarea și utilizarea tehnologia informației și comunicațiilor (TIC) și comerțul electronic. În plus, un cadru comun pentru registrele de uz statistic ale întreprinderilor din Uniune a fost stabilit prin Regulamentul (CE) nr. 177/2008 al Parlamentului European și al Consiliului (3).
(2)
Această structură bazată pe acte juridice individuale nu asigură coerența necesară între diversele domenii statistice și nici nu promovează o abordare integrată în ceea ce privește elaborarea, producerea și difuzarea statisticilor de întreprindere. În sensul prezentului regulament, statisticile europene de întreprindere ar trebui să includă și statisticile privind cercetarea și dezvoltarea din sectorul învățământului superior, cel al administrației publice și din sectorul privat non-profit. Ar trebui să fie stabilit un cadru juridic comun pentru a se asigura consecvența între statisticile europene de întreprindere și pentru a se facilita integrarea proceselor statistice corespunzătoare.
(3)
O mai bună integrare a proceselor statistice bazate pe principii metodologice, definiții și criterii de calitate comune ar trebui să conducă la statistici armonizate privind structura, activitățile economice, tranzacțiile și performanțele mediului de afaceri din Uniune care respectă nivelul de pertinență și de detaliu necesare pentru a răspunde nevoilor utilizatorilor.
(4)
Registrul EuroGroups urmărește să asigure o mai bună respectare a orientărilor Uniunii, cum ar fi Recomandarea 2003/361/CE a Comisiei (4), relevantă pentru statisticile europene de întreprindere, în special în ceea ce privește identificarea întreprinderilor autonome, astfel cum sunt definite la articolul 3 din recomandarea respectivă. Orientările Uniunii sunt necesare pentru a consolida securitatea juridică și predictibilitatea pentru întreprinderi, precum și pentru a crea condiții de concurență echitabile pentru întreprinderile mici și mijlocii (IMM-urile) cu sediul în Uniune.
(5)
Orientările internaționale, cum ar fi Manualul Frascati privind statisticile din domeniul cercetării și dezvoltării și Manualul Oslo privind datele din domeniul inovării, precum și acordurile internaționale adoptate de Organizația Națiunilor Unite, Organizația pentru Cooperare și Dezvoltare Economică (OCDE), Fondul Monetar Internațional și alte organizații internaționale și supranaționale, sunt relevante pentru statisticile europene de întreprindere. Astfel de orientări ar trebui să fie urmate, în măsura posibilului, în elaborarea, producerea și difuzarea unor statistici la nivelul Uniunii și în cadrul european pentru registrele statistice ale întreprinderilor, cu scopul de a se asigura comparabilitatea statisticilor Uniunii cu cele compilate de principalii parteneri internaționali ai Uniunii. Cu toate acestea, standardele, acordurile și orientările Uniunii ar trebui să fie aplicate în mod consecvent în momentul colectării datelor destinate statisticilor europene de întreprindere pentru subiectele intrări privind cercetarea și dezvoltarea și inovare.
(6)
Sarcina administrativă pentru întreprinderi, în special pentru întreprinderile mici și mijlocii, ar trebui să fie cât mai redusă, luând în considerare, pe cât posibil, alte surse de date decât anchetele. Pentru a reduce sarcina administrativă a întreprinderilor, ar trebui să se poată stabili cerințe diferite în materie de date, în funcție de mărimea și de importanța mediilor de afaceri ale statelor membre.
(7)
În Viziunea 2020 a Sistemului Statistic European (SSE) s-a afirmat că datele ar trebui să fie utilizate pentru toate domeniile statistice cu scopul de a analiza mai bine fenomenele emergente (de exemplu, globalizarea) și de a deservi mai eficient politicile Uniunii cu un impact important. Datele rezultate ar trebui să se bazeze pe procese statistice eficiente și solide ale SSE. Domeniul de aplicare mai larg al cadrului juridic comun pentru statistica întreprinderilor ar trebui să permită integrarea proceselor de producție interdependente care utilizează surse multiple.
(8)
Programul pentru modernizarea statisticilor europene referitoare la întreprinderi și comerț adoptat în temeiul Deciziei nr. 1297/2008/CE a Parlamentului European și a Consiliului (5), derulat în perioada 2009‐2013, a avut drept scop să sprijine adaptarea statisticilor de întreprindere și referitoare la comerț la noile necesități în materie de date și să modifice sistemul pentru producerea statisticilor de întreprindere. Concluziile și recomandările care decurg din acest program în ceea ce privește prioritățile și noile seturi de indicatori, raționalizarea cadrului pentru statisticile referitoare la întreprinderi, producerea mai eficientă a statisticilor de întreprindere și referitoare la comerț, precum și modernizarea statisticii privind comerțul cu bunuri în interiorul Uniunii ar trebui să fie transpuse în dispoziții obligatorii din punct de vedere juridic.
(9)
Este nevoie de o abordare mai flexibilă în cadrul statisticile europene referitoare la întreprinderi, pentru a permite adaptarea la evoluțiile metodologice și o reacție promptă la noile necesități motivate în materie de date ale utilizatorilor, rezultate din schimbările produse în mediul economic, precum și din sporirea globalizării și a complexității mediului de afaceri. Astfel de adaptări viitoare ar trebui să se bazeze pe o analiză costuri-beneficii adecvată, iar noile cerințe rezultate în materie de date nu ar trebui să impună costuri sau sarcini administrative suplimentare semnificative pentru statele membre sau pentru respondenți.
(10)
Ar trebui să fie consolidat rolul registrelor statistice naționale ale întreprinderilor și cel al registrului EuroGroups, ca infrastructură de bază pentru colectarea și compilarea datelor destinate statisticilor europene de întreprindere. Registrele statistice naționale ale întreprinderilor ar trebui să fie utilizate ca principală sursă de informații pentru analiza statistică a populației întreprinderilor și a demografiei acesteia, pentru definirea populației care face obiectul anchetei și pentru a stabili legătura cu sursele de date administrative.
(11)
În vederea garantării rolului registrelor statistice naționale ale întreprinderilor și al registrului EuroGroups, tuturor unităților relevante ar trebui să li se stabilească și să li se aplice un număr unic de identificare.
(12)
Delimitarea corespunzătoare, cu date fiabile și de actualitate, a grupurilor de întreprinderi în registrul EuroGroups ar trebui realizată prin utilizarea unor criterii armonizate și prin actualizarea periodică a informațiilor privind relațiile de control dintre unitățile juridice care fac parte din grupurile de întreprinderi.
(13)
În vederea îmbunătățirii eficienței proceselor de producere a statisticilor SSE și pentru a reduce sarcina statistică a respondenților, autoritățile statistice naționale ar trebui să aibă dreptul de a accesa și de a utiliza, cu promptitudine și gratuit, toate registrele administrative naționale și de a integra aceste registre administrative cu statistici, în măsura în care acest lucru este necesar pentru elaborarea, producerea și difuzarea statisticilor europene de întreprindere, în conformitate cu articolul 17a din Regulamentul (CE) nr. 223/2009 al Parlamentului European și al Consiliului (6).
(14)
Regulamentul (CE) nr. 223/2009 prevede un cadru de referință pentru statisticile europene. În special, acesta impune respectarea principiilor de independență profesională, imparțialitate, obiectivitate, fiabilitate, confidențialitate a informațiilor statistice și eficiență a costurilor.
(15)
Ar trebui să fie reglementate schimbul de microdate și accesul la acestea pentru autoritățile statistice naționale care se ocupă de producerea statisticilor de întreprindere și de întreținerea cadrului european pentru registrele statistice ale întreprinderilor, pentru elaborarea, producerea și difuzarea de statistici naționale sau europene de întreprindere sau pentru îmbunătățirea calității statisticilor europene de întreprindere. Schimbul de microdate ar trebui, prin urmare, să se limiteze la cazuri motivate.
(16)
Constituirea unei surse suplimentare de date bazate pe schimbul de microdate privind exporturile de bunuri în interiorul Uniunii, împreună cu posibilitatea de a utiliza metodologii inovatoare, sporește flexibilitatea statelor membre în activitatea lor de compilare de statistici privind comerțul cu bunuri în interiorul Uniunii, permițându-le să reducă sarcina de răspuns a întreprinderilor. Scopul schimbului îl constituie dezvoltarea, producerea și difuzarea eficientă a statisticilor referitoare la comerțul internațional cu bunuri și ameliorarea calității acestor statistici.
(17)
Negocierea, punerea în aplicare și revizuirea acordurilor comerciale și de investiții dintre Uniune și țări terțe sau la nivel multilateral impun ca informațiile statistice necesare privind fluxurile comerciale ale statelor membre cu țările terțe să fie puse la dispoziția Comisiei.
(18)
Ar trebui menținută o legătură strânsă între sistemul de colectare a informațiilor statistice și formalitățile fiscale legate de taxa pe valoarea adăugată, care există în cadrul comerțului cu bunuri între statele membre. Această legătură permite, în special, în scopul statisticilor privind comerțul cu bunuri în interiorul Uniunii, să se identifice exportatorii și importatorii și să se verifice calitatea informațiilor colectate.
(19)
Circulația transfrontalieră a mărfurilor, în special din sau către țările terțe, face obiectul supravegherii vamale, astfel cum se prevede în Regulamentul (UE) nr. 952/2013 al Parlamentului European și al Consiliului (7). Autoritățile vamale păstrează sau au acces la informațiile sau la evidențele referitoare la circulația respectivă. Informațiile sau evidențele, care sunt legate de declarațiile vamale sau care se bazează pe acestea, ar trebui să fie utilizate pentru producerea statisticilor privind comerțul cu bunuri la nivelul Uniunii.
(20)
Pentru a produce statistici privind comerțul internațional cu bunuri și pentru a îmbunătăți calitatea statisticilor respective, autoritățile statistice naționale din statele membre ar trebui să facă schimb de date privind importurile și exporturile de bunuri care implică autoritățile vamale din mai multe state membre. Pentru a asigura compilarea armonizată a statisticilor, schimbul de microdate de acest tip între autoritățile statistice naționale ar trebui să fie obligatoriu.
(21)
Pentru a proteja calitatea și comparabilitatea statisticilor europene de întreprindere sau a conturilor naționale în conformitate cu conceptele și metodologia din Regulamentul (UE) nr. 549/2013 al Parlamentului European și al Consiliului (8), schimbul de date confidențiale între autoritățile statistice naționale ale statelor membre în cauză, băncile centrale naționale respective, Banca Centrală Europeană (BCE) și Comisie (Eurostat) ar trebui să fie permis numai în scopuri statistice.
(22)
În scopul de a-și îndeplini sarcinile care îi revin în temeiul tratatelor, în special sarcinile legate de funcționarea pieței interne, Comisia ar trebui să dispună de informații complete, fiabile și de actualitate privind producția de bunuri și de servicii din Uniune și privind fluxurile comerciale internaționale. Întreprinderile au, de asemenea, nevoie de astfel de informații pentru a-și monitoriza piețele și dimensiunea internațională a piețelor respective.
(23)
Statele membre sau autoritățile naționale competente ar trebui să facă eforturi în vederea simplificării la maximum a colectării de date de la întreprinderile europene. Autoritățile statistice naționale ar trebui să ia în considerare cele mai recente evoluții digitale în momentul stabilirii instrumentelor și metodelor de colectare a datelor destinate statisticilor și ar trebui încurajate să pună în aplicare abordări inovatoare.
(24)
Este necesar să se elaboreze statistici de întreprindere pe sectoare de activitate, pentru a putea măsura productivitatea întreprinderilor din Uniune. În special, există o cerere crescândă de statistici în sectorul serviciilor, care este cel mai dinamic sector din economiile moderne, în special din perspectiva potențialului acestuia privind creșterea economică și crearea de locuri de muncă și ținând cont de relațiile sale cu sectorul de producție. Această tendință este consolidată în continuare prin dezvoltarea de noi servicii digitale. Cererea tot mai mare de statistici este valabilă și pentru industriile culturale și creative, după cum se menționează în Rezoluția Parlamentului European din 13 decembrie 2016 referitoare la o politică coerentă a UE pentru industriile culturale și creative (9). Statisticile privind comerțul cu servicii sunt esențiale pentru monitorizarea funcționării pieței interne a serviciilor și a pieței unice digitale și pentru evaluarea impactului obstacolelor în calea comerțului cu servicii.
(25)
Regulamentul (CE) nr. 223/2009 constituie cadrul de referință pentru prezentul regulament, inclusiv în ceea ce privește protecția datelor confidențiale. Cu toate acestea, nivelul de informare foarte detaliat din domeniul statisticilor referitoare la comerțul internațional de bunuri impune norme specifice în materie de confidențialitate. Importatorul sau exportatorul bunurilor trebuie să prezinte autorității statistice naționale o cerere prin care să solicite ca rezultatele statistice care permit identificarea indirectă a importatorului sau a exportatorului în cauză să nu fie divulgate. Autoritatea statistică națională ar trebui să considere cererea ca fiind justificată în cazul în care rezultatele statistice permit identificarea indirectă a importatorului sau a exportatorului. În caz contrar, autoritatea statistică națională ar trebui să poată difuza rezultatele statistice într-o formă care ar putea permite identificarea indirectă a importatorului sau a exportatorului.
(26)
Monitorizarea progresului în direcția realizării obiectivelor stabilite de Strategia Europa 2020 la nivelul statelor membre și al Uniunii necesită statistici armonizate pentru economia Uniunii în ceea ce privește schimbările climatice, utilizarea eficientă a resurselor, cercetarea și dezvoltarea, inovarea, societatea informațională care acoperă atât activitățile de piață, cât și pe cele non-piață, precum și mediul de afaceri în ansamblul său, în special cu privire la demografia întreprinderilor și la ocuparea forței de muncă legată de activitățile de piață. Aceste informații permit factorilor de decizie să ia decizii informate în materie de politică pentru a dezvolta o economie întemeiată pe cunoaștere și inovare, pentru a îmbunătăți accesul la piața internă pentru IMM-uri, a dezvolta spiritul antreprenorial și a îmbunătăți sustenabilitatea și competitivitatea.
(27)
Statisticile privind activitățile de inovare, de cercetare și de dezvoltare sunt necesare pentru elaborarea și monitorizarea politicilor care urmăresc consolidarea competitivității statelor membre și sporirea potențialului lor pe termen mediu și lung în materie de creștere economică inteligentă și de creare de locuri de muncă. Extinderea economiei digitale și utilizarea crescândă a tehnologiilor informației și comunicațiilor se numără, de asemenea, printre principalii factori determinanți ai competitivității și ai creșterii economice în Uniune, iar statisticile sunt necesare pentru a sprijini strategiile și politicile conexe, inclusiv finalizarea pieței unice digitale.
(28)
Statisticile de întreprindere sunt necesare inclusiv pentru compilarea conturilor naționale și regionale, în conformitate cu Regulamentul (UE) nr. 549/2013.
(29)
Statisticile fiabile și de actualitate sunt necesare în vederea raportării cu privire la evoluția economică din fiecare stat membru în cadrul politicii economice a Uniunii. Bancă Centrală Europeană are nevoie de statistici pe termen scurt disponibile în scurt timp, în vederea evaluării dezvoltării economice în statele membre în contextul politicii monetare unice.
(30)
Menținând principiul punerii la dispoziție a statisticilor de întreprindere referitoare pentru întreaga economie, cerințele în materie de date ar trebui să aibă în vedere, în măsura în care este posibil, măsuri de simplificare pentru a reduce, în conformitate cu principiul proporționalității, sarcina impusă acelor medii de afaceri din statele membre care sunt relativ reduse. Cerințele suplimentare nu ar trebui să constituie o sarcină administrativă disproporționată pentru respondenți.
(31)
Standardele internaționale, cum ar fi inițiativa privind schimbul de date și metadate statistice (SDMX), precum și standardele tehnice sau statistice elaborate în cadrul SSE, precum metadatele și standardele de validare, ar trebui să fie utilizate, în măsura în care este relevant, inclusiv pentru statisticile europene de întreprindere. Comitetul Sistemului Statistic European (CSSE) a aprobat un standard al SSE pentru rapoartele de calitate, în conformitate cu articolul 12 din Regulamentul (CE) nr. 223/2009. Aceste standarde ar trebui să contribuie la armonizarea asigurării calității și a raportării privind calitatea în temeiul prezentului regulament.
(32)
Pentru a ține seama de evoluțiile economice și tehnice, competența de a adopta acte în conformitate cu articolul 290 din Tratatul privind funcționarea Uniunii Europene ar trebui să fie delegată Comisiei în ceea ce privește modificarea tipului de informații statistice și detalierea informațiilor statistice pe care autoritățile fiscale și cele vamale trebuie să le pună la dispoziție în conformitate cu anexele V și VI și în ceea ce privește modificarea subiectelor detaliate prevăzute în anexa I și a prezentului regulament prin reducerea ratei de acoperire pentru exporturile de bunuri în interiorul Uniunii. Este deosebit de important ca, în cursul lucrărilor sale pregătitoare, Comisia să organizeze consultări adecvate, inclusiv la nivel de experți, și ca respectivele consultări să se desfășoare în conformitate cu principiile stabilite în Acordul interinstituțional din 13 aprilie 2016 privind o mai bună legiferare (10). În mod special, pentru a asigura participarea echitabilă la pregătirea actelor delegate, Parlamentul European și Consiliul primesc toate documentele în același timp cu experții din statele membre, iar experții acestor instituții au acces sistematic la reuniunile grupurilor de experți ale Comisiei care se ocupă de pregătirea actelor delegate.
(33)
Ar trebui conferite Comisiei competențe de executare în vederea asigurării unor condiții uniforme pentru punerea în aplicare a prezentului regulament în ceea ce privește detalierea variabilelor, precum și formatul, măsurile de securitate și de confidențialitate și procedura pentru schimbul de date confidențiale în aplicarea cadrului european pentru registrele statistice ale întreprinderilor, dispozițiile privind conținutul și termenele pentru transmiterea rapoartelor privind calitatea și metadatele, standardele referitoare la transmiterea datelor și a metadatelor, precum și derogările de la cerințele prezentului regulament sau ale actelor de executare sau punere în aplicare a acestuia. În același scop, ar trebui conferite Comisiei competențe de executare în ceea ce privește dispozițiile privind punerea la dispoziție și schimbul de date din evidențele administrative, precum și formatul, măsurile de securitate și de confidențialitate și procedura pentru schimbul de date confidențiale în cadrul statisticilor privind schimburile comerciale cu bunuri în interiorul Uniunii, specificațiile aferente metadatelor relevante, calendarul, dispozițiile privind colectarea și elaborarea informațiilor statistice privind exporturile de bunuri în interiorul Uniunii care sunt furnizate statului membru de import, dispozițiile privind aplicarea ratei de acoperire din totalul exporturilor de bunuri în interiorul Uniunii în ceea ce privește perioada de referință, stabilirea specificațiilor tehnice privind elementele de date statistice pentru informațiile statistice cu privire la schimburile comerciale cu bunuri în interiorul Uniunii care urmează să fie furnizate statului membru de import și simplificările aferente. Competențele respective ar trebui să fie exercitate în conformitate cu Regulamentul (UE) nr. 182/2011 al Parlamentului European și al Consiliului (11).
(34)
Dacă este cazul, Comisia ar trebui să efectueze o analiză costuri-beneficii și să se asigure că niciuna dintre acțiunile pe care le promovează nu impune un cost sau o sarcină administrativă suplimentară considerabilă pentru statele membre sau pentru respondenți, în special pentru IMM-uri, ținând seama de beneficiile preconizate pentru utilizatori, și că respectivele acțiuni contribuie la sporirea calității statisticilor.
(35)
Comisia ar trebui să poată acorda derogări de la aplicarea prezentului regulament sau a actelor delegate și de punere în aplicare adoptate în temeiul acestuia, în cazul în care o astfel de aplicare duce la modificări majore ale unui sistem statistic național al unui stat membru, în ceea ce privește organizarea de anchete suplimentare sau efectuarea de adaptări majore ale sistemului său de producere a statisticilor pentru a integra noile surse de date sau pentru a permite o combinație de diferite surse.
(36)
Atunci când sunt necesare noi cerințe în materie de date sau îmbunătățiri ale seturilor de date care fac obiectul prezentului regulament, Comisia ar trebui să poată lansa studii-pilot care să fie desfășurate, în mod voluntar, de statele membre. Ca prioritate, Comisia ar trebui să poată lansa studii-pilot care să vizeze comerțul internațional cu servicii, bunurile imobiliare, indicatorii financiari și mediul și clima.
(37)
Deoarece obiectivul prezentului regulament, și anume instituirea unui cadru comun pentru statisticile europene de întreprindere, nu poate fi realizat în mod satisfăcător de către statele membre, dar, din motive de armonizare și de comparabilitate, poate fi realizat mai bine la nivelul Uniunii, aceasta poate adopta măsuri în conformitate cu principiul subsidiarității, astfel cum este definit la articolul 5 din Tratatul privind Uniunea Europeană. În conformitate cu principiul proporționalității, astfel cum este enunțat la articolul respectiv, prezentul regulament nu depășește ceea ce este necesar pentru îndeplinirea acestui obiectiv.
(38)
Măsurile prevăzute în prezentul regulament ar trebui să le înlocuiască pe cele din Regulamentele (CE) nr. 48/2004 (12), (CE) nr. 638/2004 (13), (CE) nr. 808/2004 (14), (CE) nr. 716/2007 (15), (CE) nr. 177/2008, (CE) nr. 295/2008 (16) și (CE) nr. 471/2009 (17) ale Parlamentului European și ale Consiliului, Decizia nr. 1608/2003/CE a Parlamentului European și a Consiliului (18) și Regulamentele (CEE) nr. 3924/91 (19) și (CE) nr. 1165/98 (20) ale Consiliului. Prin urmare, actele respective ar trebui să fie abrogate.
(39)
Autoritatea Europeană pentru Protecția Datelor a fost consultată în conformitate cu articolul 28 alineatul (2) din Regulamentul (CE) nr. 45/2001 al Parlamentului European și al Consiliului (21).
(40)
Comitetul Sistemului Statistic European (CSSE) a fost consultat,
ADOPTĂ PREZENTUL REGULAMENT:
CAPITOLUL I
Dispoziții generale
Articolul 1
Obiect
Prezentul regulament stabilește un cadru juridic pentru:
(a)
elaborarea, producerea și difuzarea statisticilor europene de întreprindere, astfel cum se menționează la articolul 2 alineatul (1);
(b)
cadrul european pentru registrele statistice ale întreprinderilor.
Articolul 2
Domeniu de aplicare
(1)   Statisticile europene de întreprindere acoperă:
(a)
structura, activitățile economice și performanța unităților statistice, activitățile lor de cercetare, dezvoltare și inovare, utilizarea de către acestea a tehnologiei informației și comunicațiilor (TIC) și a comerțului electronic, precum și lanțurile valorice globale. În sensul prezentului regulament, statisticile europene de întreprindere includ și statisticile privind cercetarea și dezvoltarea din sectorul învățământului superior, cel al administrației publice și din sectorul privat non-profit;
(b)
producția de bunuri prelucrate și de servicii și comerțul internațional cu bunuri și servicii.
(2)   Cadrul european pentru registrele statistice ale întreprinderilor include registrele statistice naționale ale întreprinderilor și registrul EuroGroups, precum și schimbul de date dintre acestea, în conformitate cu articolul 10.
(3)   Registrele statistice naționale ale întreprinderilor menționate la alineatul (2) cuprind:
(a)
toate întreprinderile care desfășoară activități economice care contribuie la produsul intern brut (PIB), precum și unitățile lor locale;
(b)
unitățile juridice din care sunt alcătuite respectivele întreprinderi;
(c)
pentru acele întreprinderi care, ca urmare a dimensiunii lor, exercită o influență semnificativă și ale căror unități de activitate economică (UAE) au o influență semnificativă asupra datelor (naționale) agregate:
(i)
UAE și dimensiunea fiecărei UAE din care sunt alcătuite întreprinderile respective; sau
(ii)
codul NACE corespunzător activităților secundare ale întreprinderilor respective, astfel cum este prevăzut în Regulamentul (CE) nr. 1893/2006 al Parlamentului European și al Consiliului (22) și dimensiunea fiecăreia dintre activitățile secundare;
(d)
grupurile de întreprinderi din care fac parte întreprinderile respective.
(4)   Registrul EuroGroups cuprinde următoarele unități, definite în Regulamentul (CEE) nr. 696/93 al Consiliului (23):
(a)
toate întreprinderile care desfășoară activități economice care contribuie la PIB și care fac parte dintr-un grup multinațional de întreprinderi;
(b)
unitățile juridice din care sunt alcătuite respectivele întreprinderi;
(c)
grupurile multinaționale de întreprinderi din care fac parte întreprinderile respective.
(5)   Gospodăriile nu intră în domeniul de aplicare al cadrului european pentru registrele statistice ale întreprinderilor, în măsura în care bunurile și serviciile produse de acestea sunt destinate consumului propriu sau implică închirierea bunurilor proprii.
(6)   Unitățile locale ale întreprinderilor străine, care nu constituie entități juridice separate (sucursale) și care sunt clasificate drept cvasisocietăți în conformitate cu Regulamentul (UE) nr. 549/2013, sunt considerate întreprinderi în scopul registrelor naționale statistice ale întreprinderilor și al registrului EuroGroups.
(7)   Grupurile de întreprinderi sunt identificate prin relațiile de control dintre unitățile lor juridice, în conformitate cu Regulamentul (UE) nr. 549/2013.
(8)   Atunci când face trimitere la registrele statistice naționale ale întreprinderilor și la registrul EuroGroups, prezentul regulament se aplică numai unităților care, integral sau parțial, desfășoară o activitate economică și unităților juridice inactive din punct de vedere economic, care fac parte dintr-o întreprindere în combinație cu unități juridice active din punct de vedere economic.
(9)   Următoarele activități sunt considerate drept activități economice, în sensul cadrului european pentru registrele statistice ale întreprinderilor:
(a)
orice activitate care implică o ofertă de bunuri și de servicii pe o anumită piață;
(b)
serviciile necomerciale care contribuie la PIB;
(c)
deținerea directă și indirectă de unități juridice active.
Deținerea de active și/sau de pasive poate fi, de asemenea, considerată drept activitate economică.
(10)   Unitățile statistice aparținând cadrului european pentru registrele statistice ale întreprinderilor sunt definite în conformitate cu Regulamentul (CEE) nr. 696/93, sub rezerva limitărilor precizate la prezentul articol.
Articolul 3
Definiții
(1)   În sensul prezentului regulament, se aplică următoarele definiții:
(a)
„unitate statistică” înseamnă o unitate statistică în sensul Regulamentului (CEE) nr. 696/93;
(b)
„unitate raportoare” înseamnă unitatea care furnizează datele;
(c)
„domeniu” înseamnă unul sau mai multe seturi de date care acoperă anumite subiecte;
(d)
„subiect” înseamnă conținutul informațiilor care trebuie să fie compilate, fiecare subiect cuprinzând unul sau mai multe subiecte detaliate;
(e)
„subiect detaliat” înseamnă conținutul detaliat al informațiilor care trebuie să fie compilate cu privire la un subiect, fiecare subiect detaliat acoperind una sau mai multe variabile;
(f)
„variabilă” înseamnă o caracteristică a unei unități care poate lua mai mult de o valoare dintr-o serie de valori;
(g)
„activitate de piață” înseamnă activitate de piață în sensul punctului 1.37 din anexa A capitolul 1 din Regulamentul (UE) nr. 549/2013;
(h)
„activitate non-piață” înseamnă activitate non-piață în sensul punctului 1.34 din anexa A capitolul 1 din Regulamentul (UE) nr. 549/2013;
(i)
„producători de piață” înseamnă producători de piață în sensul definiției de la punctul 3.24 din anexa A capitolul 3 din Regulamentul (UE) nr. 549/2013;
(j)
„producători non-piață” înseamnă producători non-piață în sensul definiției de la punctul 3.26 din anexa A capitolul 3 din Regulamentul (UE) nr. 549/2013;
(k)
„autorități statistice naționale” sau „ASN” înseamnă institutele naționale de statistică și alte autorități naționale responsabile cu elaborarea, producerea și difuzarea statisticilor europene, desemnate de fiecare stat membru în conformitate cu articolul 5 alineatul (1) din Regulamentul (CE) nr. 223/2009;
(l)
„sursă sigură” înseamnă furnizorul unic de înregistrări de date care conțin date provenite din registrul statistic național al întreprinderilor și din registrul EuroGroups, în conformitate cu standardele de calitate prevăzute la articolul 17;
(m)
„microdate” înseamnă observații sau măsurători individuale ale caracteristicilor unităților raportoare sau ale unităților statistice care pot fi identificate;
(n)
„utilizare în scopuri statistice” înseamnă utilizare în scopuri statistice în sensul definiției de la articolul 3 punctul 8 din Regulamentul (CE) nr. 223/2009;
(o)
„date confidențiale” înseamnă date confidențiale în sensul definiției de la articolul 3 punctul 7 din Regulamentul (CE) nr. 223/2009;
(p)
„autorități fiscale” înseamnă autoritățile naționale din statul membru responsabile pentru aplicarea Directivei 2006/112/CE a Consiliului (24);
(q)
„autorități vamale” înseamnă autorități vamale în sensul definiției de la articolul 5 punctul 1 din Regulamentul (UE) nr. 952/2013;
(r)
„grup multinațional de întreprinderi” înseamnă un grup de întreprinderi în sensul secțiunii III-C din anexa la Regulamentul (CEE) nr. 696/93, din cadrul căruia cel puțin două întreprinderi sau unități juridice sunt localizate în țări diferite.
(2)   În sensul articolelor 11-15, se aplică următoarele definiții:
(a)
„stat membru de export” înseamnă statul membru de pe al cărui teritoriu statistic sunt exportate bunurile către destinația lor din statul membru de import;
(b)
„stat membru de import” înseamnă statul membru pe al cărui teritoriu statistic sunt importate bunurile din statul membru de export;
(c)
„bunuri” înseamnă bunuri mobile, inclusiv energia electrică și gazele naturale.
CAPITOLUL II
Surse de date
Articolul 4
Surse de date și metode
Statele membre produc statisticile menționate la articolele 6 și 7 și întocmesc registrele statistice naționale ale întreprinderilor în conformitate cu articolul 9, folosind toate sursele relevante de date, evitând totodată să genereze sarcini administrative excesive pentru respondenți și ținând seama în mod corespunzător de eficacitatea din punctul de vedere al costurilor a autorităților statistice naționale.
În vederea producerii statisticilor și a întocmirii registrelor statistice naționale ale întreprinderilor impuse în temeiul prezentului regulament și, cu condiția ca rezultatele să respecte criteriile de calitate menționate la articolul 17, autoritățile statistice naționale pot utiliza următoarele surse de date, inclusiv o combinație a acestora:
(a)
anchete;
(b)
evidențe administrative, inclusiv informațiile obținute de la autoritățile fiscale și vamale, cum ar fi situațiile financiare anuale;
(c)
schimbul de microdate;
(d)
orice alte surse, metode sau abordări inovatoare relevante, în măsura în care acestea permit producerea unor date comparabile și conforme cu cerințele de calitate specifice aplicabile.
În ceea ce privește anchetele menționate la litera (a) de la al doilea paragraf, unitățile raportoare trebuie să pună la dispoziție, la solicitarea statelor membre, informațiile actualizate, corecte și complete necesare pentru producerea statisticilor și întocmirea registrelor statistice naționale ale întreprinderilor care sunt necesare în temeiul prezentului regulament
Metodele și abordările menționate la al doilea paragraf litera (d) trebuie să fie fundamentate științific și bine documentate.
Articolul 5
Accesul la registrele administrative și punerea la dispoziție a informațiilor
(1)   În conformitate cu articolul 17a din Regulamentul (CE) nr. 223/2009, autoritățile statistice naționale și Comisia (Eurostat) au dreptul de a accesa și utiliza, imediat și gratuit, toate registrele administrative și de a integra respectivele registre cu alte surse de date, pentru a îndeplini cerințele statistice menționate în prezentul regulament și a actualiza registrele statistice naționale ale întreprinderilor și registrul EuroGroups. Accesul la înregistrări al autorităților statistice naționale și al Comisiei (Eurostat) se limitează la registrele administrative din cadrul propriilor lor sisteme administrative publice.
(2)   Fără a aduce atingere dispozițiilor de la alineatul (1), autoritățile fiscale din fiecare stat membru pun la dispoziția autorităților statistice naționale competente informații în scopuri statistice legate de exporturile și de importurile de bunuri, în conformitate cu anexa V.
Comisia este împuternicită să adopte acte delegate în conformitate cu articolul 22 pentru:
(a)
a modifica anexa V în scopul de a defini tipul informațiilor statistice pe care autoritățile fiscale trebuie să le pună la dispoziție; și
(b)
a completa prezentul regulament precizând detaliile informațiilor statistice pe care autoritățile fiscale trebuie să le pună la dispoziție în conformitate cu anexa V.
(3)   Fără a aduce atingere dispozițiilor de la alineatul (1), autoritatea vamală din fiecare stat membru pune la dispoziția autorităților statistice naționale competente informații în scopuri statistice legate de exporturile și de importurile de bunuri, în conformitate cu anexa VI.
Comisia este împuternicită să adopte acte delegate în conformitate cu articolul 22 pentru:
(a)
a modifica anexa VI în scopul de a defini tipul informațiilor statistice pe care autoritățile vamale trebuie să le pună la dispoziție; și
(b)
a completa prezentul regulament precizând detaliile informațiilor statistice pe care autoritățile vamale trebuie să le pună la dispoziție în conformitate cu anexa VI.
(4)   În scopul de a produce statistici armonizate privind comerțul internațional cu bunuri și de a îmbunătăți calitatea statisticilor respective, autoritățile statistice naționale din statele membre în cauză fac schimb, în scopuri statistice, de microdate primite de la autoritățile lor vamale referitoare la exporturile și importurile de bunuri în vederea estimării exporturilor și importurilor cvasitranzit ale statului lor membru.
Pentru alte fluxuri comerciale care implică autoritățile vamale din mai mult de un stat membru, autoritățile statistice naționale fac schimb de microdate corespunzătoare legate de exporturile sau importurile de bunuri pentru a îmbunătăți calitatea statisticilor în cauză.
(5)   Comisia este poate să adopte acte de punere în aplicare pentru a preciza modalitățile de efectuare a schimbului de date în conformitate cu prezentul articol.
Actele de punere în aplicare respective se adoptă în conformitate cu procedura de examinare prevăzută la articolul 23 alineatul (2).
CAPITOLUL III
Statistica întreprinderilor
Articolul 6
Cerințe în materie de date
(1)   Statisticile europene de întreprindere acoperă următoarele domenii:
(a)
statisticile de întreprindere pe termen scurt;
(b)
statisticile de întreprindere la nivel național;
(c)
statisticile de întreprindere la nivel regional;
(d)
statisticile privind activitățile internaționale.
(2)   Domeniile includ unul sau mai multe dintre următoarele subiecte, astfel cum se detaliază în anexa I:
(a)
populația întreprinderilor;
(b)
lanțuri valorice globale;
(c)
utilizarea TIC și comerțul electronic;
(d)
inovarea;
(e)
comerțul internațional cu bunuri;
(f)
comerțul internațional cu servicii;
(g)
investițiile;
(h)
componentele forței de muncă;
(i)
rezultatele și performanța;
(j)
prețurile;
(k)
achizițiile;
(l)
bunurile imobiliare;
(m)
intrările privind cercetarea și dezvoltarea.
(3)   Periodicitatea, perioada de referință și unitatea statistică a fiecărui subiect sunt precizate în anexa II.
(4)   Comisia este împuternicită să adopte acte delegate în conformitate cu articolul 22 pentru a modifica subiectele detaliate menționate în anexa I.
(5)   Atunci când își exercită competențele de a adopta acte delegate în temeiul alineatului (4), Comisia se asigură că sunt îndeplinite următoarele condiții:
(a)
actele delegate vizează obținerea unui impact neutru la nivelul costurilor și al sarcinii administrative sau o reducere a acestora și, în orice caz, nu impun un cost sau o sarcină administrativă suplimentară semnificativă pentru statele membre sau pentru respondenți;
(b)
pe o perioadă de cinci ani consecutivi, maximum un subiect detaliat pentru domeniul statistici de întreprindere pe termen scurt, trei subiecte detaliate pentru domeniul statistici de întreprindere la nivel național, două subiecte detaliate pentru domeniul statistici de întreprindere la nivel regional și două subiecte detaliate pentru domeniul statistici privind activitățile internaționale enumerate în anexa I sunt înlocuite cu un alt subiect detaliat și se adaugă maximum un subiect detaliat în total pentru toate domeniile;
(c)
actele delegate se adoptă cu cel puțin 18 luni înainte de încheierea perioadei de referință a datelor, cu excepția subiectelor „Inovarea” și „Utilizarea TIC și comerțul electronic”, în cazul cărora actele delegate se adoptă cu cel puțin șase și, respectiv, cincisprezece luni înainte de încheierea perioadei de referință a datelor;
(d)
fezabilitatea oricărui subiect detaliat nou este evaluată prin intermediul unor studii-pilot efectuate de către statele membre în conformitate cu articolul 20.
(6)   Alineatul (5) litera (b) nu se aplică:
(a)
subiectelor detaliate privind inovarea, utilizarea TIC și comerțul electronic și lanțurile valorice globale;
(b)
modificărilor care rezultă din modificările aduse cadrului contabil al conturilor naționale și regionale în conformitate cu Regulamentul (UE) nr. 549/2013 și al statisticilor balanței de plăți în conformitate cu Regulamentul (CE) nr. 184/2005 al Parlamentului European și al Consiliului (25).
Articolul 7
Specificații tehnice ale cerințelor în materie de date
(1)   Statele membre compilează date relevante pentru fiecare dintre subiectele detaliate enumerate în anexa I. Comisia poate să adopte acte de punere în aplicare pentru a detalia următoarele elemente ale datelor care trebuie transmise în temeiul prezentului regulament, precum și definițiile tehnice și simplificările acestora:
(a)
variabilele;
(b)
unitatea de măsură;
(c)
populația statistică (inclusiv cerințele în ceea ce privește activitățile sau producătorii de piață/non-piață);
(d)
clasificările (inclusiv produsul, țările și teritoriile, precum și listele privind tipul de tranzacții) și defalcările;
(e)
transmiterea registrelor individuale de date, în mod voluntar;
(f)
utilizarea de aproximări și cerințe de calitate;
(g)
termenul de transmitere a datelor;
(h)
prima perioadă de referință;
(i)
ponderarea și schimbarea anului de bază pentru domeniul statistici de întreprindere pe termen scurt;
(j)
specificații suplimentare, inclusiv perioada de referință, legate de subiectul comerțul internațional de mărfuri.
Actele de punere în aplicare respective se adoptă în conformitate cu procedura de examinare menționată la articolul 23 alineatul (2).
(2)   Atunci când își exercită competențele menționate la alineatul (1) referitoare la simplificări, Comisia ia în considerare amploarea și importanța economiilor comerciale, în conformitate cu principiul proporționalității, pentru a reduce sarcina administrativă a întreprinderilor. În plus, Comisia trebuie să garanteze că se vor asigura, în continuare, datele de intrare necesare pentru elaborarea cadrelor contabile ale conturilor naționale și regionale în conformitate cu Regulamentul (UE) nr. 549/2013 și ale statisticilor balanței de plăți în conformitate cu Regulamentul (CE) nr. 184/2005. Actele de punere în aplicare, cu excepția primelor acte de punere în aplicare adoptate în temeiul prezentului regulament, se adoptă cu cel puțin 18 luni înainte de încheierea perioadei de referință a datelor, în cazul subiectelor enumerate la anexa I. În cazul subiectelor „Inovarea” și „Utilizarea TIC și comerțul electronic”, actele de punere în aplicare se adoptă cu cel puțin șase și, respectiv, cincisprezece luni înainte de încheierea perioadei de referință a datelor.
(3)   Atunci când adoptă actele de punere în aplicare în conformitate cu alineatul (1) litera (a), cu excepția subiectelor enumerate la articolul 6 alineatul (2) literele (b), (c) și (d), Comisia se asigură că numărul total de variabile din fiecare domeniu enumerat la articolul 6 alineatul (1) din prezentul regulament nu depășește:
(a)
22 de variabile pentru domeniul statistici de întreprindere pe termen scurt;
(b)
93 de variabile pentru domeniul statistici de întreprindere la nivel național;
(c)
31 de variabile pentru domeniul statistici de întreprindere la nivel regional; și
(d)
26 de variabile pentru domeniul statistici privind activitățile internaționale.
(4)   Atunci când adoptă acte de punere în aplicare în conformitate cu alineatul (1) litera (a), pentru subiectele enumerate la articolul 6 alineatul (2) literele (b), (c) și (d), Comisia se asigură că numărul de variabile în fiecare subiect nu depășește:
(a)
20 de variabile pentru subiectul lanțurile valorice globale;
(b)
73 de variabile pentru subiectul utilizarea TIC și comerțul electronic; și
(c)
57 de variabile pentru subiectul inovarea.
(5)   Ori de câte ori sunt necesare date noi pentru a răspunde nevoilor utilizatorilor și pentru a oferi un anumit grad de flexibilitate, Comisia poate modifica maximum cinci variabile pentru fiecare dintre domeniile statistici de întreprindere pe termen scurt, statistici de întreprindere la nivel regional și statistici privind activitățile internaționale și nu mai mult de 20 de variabile pentru domeniul statistici de întreprindere la nivel național pe orice perioadă de cinci ani calendaristici consecutivi, în conformitate cu alineatul (3). Aceste praguri maxime nu se aplică subiectelor lanțurile valorice globale, inovarea sau utilizarea TIC și comerțul electronic.
(6)   Prin excepție de la alineatul (3) din prezentul articol, ori de câte ori sunt necesare date noi pentru a răspunde nevoilor utilizatorilor, pentru a oferi un anumit grad de flexibilitate ca urmare a studiilor-pilot menționate la articolul 20, numărul total de variabile pentru domeniile menționate la alineatul (3) din prezentul articol nu crește cu mai mult de 10 variabile.
(7)   La elaborarea actelor de punere în aplicare menționate la alineatul (1), se iau în calcul toate eventualele costuri sau sarcini administrative suplimentare suportate de statele membre sau de respondent, împreună cu o evaluare a sporirii estimate a calității statisticilor și cu orice alte beneficii directe sau indirecte care rezultă din acțiunile suplimentare propuse.
Primul paragraf de la prezentul alineat nu se aplică modificărilor care rezultă din modificările aduse clasificărilor și nomenclaturilor sau modificărilor aduse cadrului contabil al conturilor naționale și regionale în conformitate cu Regulamentul (UE) nr. 549/2013 și al statisticilor balanței de plăți în conformitate cu Regulamentul (CE) nr. 184/2005.
CAPITOLUL IV
Registrele întreprinderilor
Articolul 8
Cadrul european pentru registrele statistice ale întreprinderilor
(1)   Comisia (Eurostat) înființează registrul EuroGroups al grupurilor multinaționale de întreprinderi în scopuri statistice la nivelul Uniunii.
(2)   Statele membre creează, la nivel național, unul sau mai multe registre statistice naționale ale întreprinderilor, un nucleu comun al acestora fiind armonizat în temeiul prezentului regulament, ca bază pentru pregătirea și coordonarea anchetelor statistice și ca sursă de informații pentru analiza statistică a populației întreprinderilor și a demografiei acesteia, pentru utilizarea datelor administrative și pentru identificarea și constituirea unităților statistice.
(3)   Statele membre și Comisia (Eurostat) efectuează schimbul de date în contextul cadrului european pentru registrele statistice ale întreprinderilor, astfel cum este prevăzut la articolul 10.
(4)   Registrele statistice naționale ale întreprinderilor și registrul EuroGroups reprezintă sursa sigură pentru obținerea unor populații de înaltă calitate și armonizate bazate pe registrele statistice ale întreprinderilor, în conformitate cu articolul 17, pentru producerea de statistici europene.
Registrele statistice naționale ale întreprinderilor sunt sursa sigură pentru constituirea, la nivel național, a unor populații bazate pe registrele statistice ale întreprinderilor. Registrul EuroGroups este sursa sigură pentru Sistemul Statistic European în ceea ce privește populația bazată pe registre pentru statisticile de întreprindere care necesită coordonarea transfrontalieră a informațiilor și care se referă la grupurile multinaționale de întreprinderi.
Articolul 9
Cerințe aferente cadrului european pentru registrelor statistice ale întreprinderilor
(1)   Unitățile statistice și juridice care aparțin cadrului european pentru registrele statistice ale întreprinderilor în conformitate cu articolul 8 se caracterizează prin elementele stabilite la literele (a) și (b) și care sunt detaliate în anexa III:
(a)
subiectele detaliate ale registrului și numărul unic de identificare;
(b)
termenele și periodicitatea.
(2)   Comisia poate să adopte acte de punere în aplicare pentru a preciza variabilele legate de subiectele detaliate din registru, enumerate în anexa III.
Respectivele acte de punere în aplicare se adoptă în conformitate cu procedura de examinare prevăzută la articolul 23 alineatul (2).
(3)   Atunci când adoptă actele de punere în aplicare în temeiul alineatului (2), Comisia se asigură că nu există costuri sau sarcini suplimentare semnificative pentru statele membre sau pentru respondenți.
Articolul 10
Schimbul de informații și accesul la date confidențiale în contextul cadrului european pentru registrele statistice ale întreprinderilor
(1)   Statele membre fac schimb de date confidențiale.
În acest scop, schimbul de date confidențiale privind grupurile multinaționale de întreprinderi și unitățile aparținând acestor grupuri, inclusiv variabilele menționate în anexa IV, are loc, exclusiv în scopuri statistice, între autoritățile statistice naționale din diferite state membre, în cazul în care schimbul respectiv este necesar pentru a asigura calitatea informațiilor privind grupurile multinaționale de întreprinderi din Uniune. Schimbul poate avea loc, de asemenea, cu scopul de a reduce sarcina de răspuns.
În cazul în care schimbul respectiv de date confidențiale este necesar pentru a asigura calitatea informațiilor privind grupurile multinaționale de întreprinderi din Uniune, iar schimbul este autorizat în mod explicit de autoritatea statistică națională competentă care furnizează datele, băncile centrale naționale pot fi părți la schimbul de date confidențiale, exclusiv în scopuri statistice.
(2)   Comisia (Eurostat) și statele membre fac schimb de date confidențiale.
În acest scop, autoritățile statistice naționale transmit Comisiei (Eurostat) date privind grupurile multinaționale de întreprinderi și unitățile aparținând acestor grupuri, inclusiv variabilele menționate în anexa IV, în vederea furnizării de informații, exclusiv în scopuri statistice, privind grupurile multinaționale de întreprinderi din Uniune.
Pentru a asigura o înregistrare consecventă a datelor și pentru a le utiliza exclusiv în scopuri statistice, Comisia (Eurostat) transmite autorităților statistice naționale competente din fiecare stat membru date privind grupurile multinaționale de întreprinderi, inclusiv privind unitățile aparținând acestor grupuri, inclusiv variabilele menționate în anexa IV, în cazul în care cel puțin o unitate juridică a grupului este localizată pe teritoriul respectivului stat membru.
Pentru a asigura eficiența și calitatea ridicată în elaborarea registrului EuroGroups, exclusiv în scopuri statistice, Comisia (Eurostat) transmite autorităților statistice naționale date privind toate grupurile multinaționale de întreprinderi înregistrate în registrul EuroGroups, inclusiv unitățile aparținând acestor grupuri, inclusiv variabilele menționate în anexa IV.
(3)   Comisia (Eurostat) și statele membre fac schimb de date confidențiale pentru identificarea unităților juridice.
În acest scop, autoritățile statistice naționale transmit Comisiei (Eurostat) date referitoare la unitățile juridice înregistrate, limitate la variabilele de identificare și la variabilele demografice și la parametrii de stratificare, astfel cum figurează în anexa IV, exclusiv în scopul identificării unice a unităților juridice din Uniune.
Pentru a asigura eficiența și calitatea ridicată în elaborarea registrului EuroGroups, Comisia (Eurostat) transmite autorităților statistice naționale din fiecare stat membru date referitoare la unitățile juridice, limitate la variabilele de identificare și la variabilele demografice și la parametrii de stratificare, astfel cum figurează în anexa IV, exclusiv în scopul identificării unităților juridice din Uniune.
(4)   Se poate realiza schimb de date confidențiale, exclusiv în scopuri statistice, între Comisie (Eurostat) și băncile centrale naționale, precum și între Comisie (Eurostat) și Banca Centrală Europeană, în cazul în care respectivul schimb este necesar pentru a asigura calitatea informațiilor privind grupurile multinaționale de întreprinderi din Uniune și este autorizat în mod explicit de autoritatea statistică națională competentă.
(5)   Comisia poate să adopte acte de punere în aplicare pentru a preciza detaliile tehnice legate de variabilele enumerate în anexa IV.
Respectivele acte de punere în aplicare se adoptă în conformitate cu procedura de examinare menționată la articolul 23 alineatul (2).
(6)   Pentru a se asigura că datele care fac obiectul schimbului în temeiul prezentului articol sunt utilizate exclusiv în scopuri statistice, Comisia poate adopta acte de punere în aplicare care stabilesc formatul, măsurile de securitate și de confidențialitate pentru astfel de date, precum și procedura pentru schimbul de date.
Respectivele acte de punere în aplicare se adoptă în conformitate cu procedura de examinare menționată la articolul 23 alineatul (2).
(7)   În cazul în care Comisia (Eurostat), autoritățile statistice naționale, băncile centrale naționale și BCE primesc date confidențiale privind unitățile situate în interiorul sau în afara teritoriului național, în conformitate cu prezentul articol, acestea tratează respectivele informații în regim confidențial, în conformitate cu Regulamentul (CE) nr. 223/2009.
Transmiterea datelor confidențiale între autoritățile statistice naționale și Comisie (Eurostat) are loc în măsura în care respectiva transmitere este necesară exclusiv în scopuri statistice pentru elaborarea de statistici europene. Orice transmitere suplimentară trebuie autorizată în mod expres de autoritatea națională care a colectat datele.
(8)   Statele membre și Comisia iau măsurile adecvate pentru a preveni și sancționa orice încălcare a confidențialității statistice a datelor care fac obiectul schimbului. Sancțiunile prevăzute sunt eficace, proporționale și cu efect de descurajare.
CAPITOLUL V
Schimbul de date confidențiale în scopul statisticilor privind comerțul cu bunuri în interiorul Uniunii
Articolul 11
Schimbul de date confidențiale
(1)   Schimbul de date confidențiale între statele membre cu privire la exporturile de bunuri în interiorul Uniunii are loc, exclusiv în scopuri statistice, între autoritățile statistice naționale care contribuie la elaborarea, producerea și difuzarea statisticilor privind comerțul cu bunuri în interiorul Uniunii.
Specificațiile tehnice pentru cerințele în materie de date menționate la articolul 7 alineatele (1) și (2) se aplică, de asemenea, schimbului de date confidențiale în conformitate cu prezentul capitol.
(2)   Autoritățile statistice naționale din statul membru de export furnizează autorităților statistice naționale din statul membru de import informațiile statistice privind exporturile sale de bunuri din interiorul Uniunii către statul membru respectiv, astfel cum se prevede la articolul 12.
(3)   Autoritățile statistice naționale din statul membru de export furnizează autorităților statistice naționale din statul membru de import metadate relevante pentru utilizarea la elaborarea de statistici a datelor care fac obiectul schimbului.
(4)   Comisia poate să adopte acte de punere în aplicare pentru a preciza informațiile care trebuie considerate drept metadate relevante, astfel cum sunt menționate la alineatul (3), precum și calendarul pentru furnizarea acestor informații și a informațiilor statistice menționate la alineatul (2).
Respectivele acte de punere în aplicare se adoptă în conformitate cu procedura de examinare menționată la articolul 23 alineatul (2).
(5)   Fără a aduce atingere alineatului (1) de la prezentul articol, statul membru care furnizează datele confidențiale care fac obiectul schimbului autorizează utilizarea acestora pentru producerea altor statistici de către autoritățile statistice naționale ale statului membru de import, cu condiția ca aceste date să fie utilizate exclusiv în scopuri statistice, în conformitate cu articolele 20-26 din Regulamentul (CE) nr. 223/2009.
(6)   La cererea autorităților statistice naționale din statul membru de export, statul membru de import poate furniza autorităților statistice naționale din statul membru de export microdatele colectate cu privire la importurile în interiorul Uniunii de bunuri din statul membru de export respectiv.
Articolul 12
Informațiile statistice care urmează să facă obiectul schimbului
(1)   Informațiile statistice menționate la articolul 11 alineatul (2) constau în:
(a)
microdate colectate în scopul statisticilor privind comerțul cu bunuri în interiorul Uniunii;
(b)
date compilate cu privire la anumite bunuri sau mișcări; și
(c)
date compilate prin utilizarea informațiilor din declarațiile vamale.
(2)   Informațiile statistice, colectate efectiv în cadrul anchetelor privind întreprinderile sau din datele administrative menționate la articolul 11 alineatul (2), acoperă cel puțin 95 % din valoarea exporturilor totale de bunuri din interiorul Uniunii ale fiecărui stat membru către toate celelalte state membre, luate împreună.
Comisia este împuternicită să adopte acte delegate în conformitate cu articolul 22 cu scopul de a modifica prezentul regulament, reducând această rată de acoperire în funcție de evoluțiile tehnice și economice, menținând, în același timp, statistici care respectă standardele de calitate în vigoare.
(3)   Comisia poate să adopte acte de punere în aplicare pentru a stabili specificațiile tehnice privind colectarea și compilarea informațiilor menționate la alineatul (1) și pentru a detalia modalitățile de aplicare a ratei de acoperire menționate la alineatul (2), în ceea ce privește perioada de referință.
Respectivele acte de punere în aplicare se adoptă în conformitate cu procedura de examinare menționată la articolul 23 alineatul (2).
Articolul 13
Elemente de date statistice
(1)   Microdatele menționate la articolul 12 alineatul (1) litera (a) conțin următoarele elemente de date statistice:
(a)
numărul individual de identificare atribuit operatorului partener din statul membru de import, în conformitate cu articolul 214 din Directiva 2006/112/CE;
(b)
perioada de referință;
(c)
fluxul comercial;
(d)
marfa;
(e)
statul membru partener;
(f)
țara de origine;
(g)
valoarea bunurilor;
(h)
cantitatea de bunuri;
(i)
natura tranzacției.
Microdatele menționate la articolul 12 alineatul (1) litera (a) pot conține modul de transport și condițiile de livrare, în cazul în care statul membru de export colectează aceste elemente de date statistice.
Comisia poate să adopte acte de punere în aplicare pentru a preciza elementele de date statistice menționate la literele (a)-(i) din primul paragraf al prezentului alineat, precum și pentru a preciza lista elementelor de date statistice care se aplică pentru bunuri sau mișcări specifice și datele elaborate prin utilizarea informațiilor din declarațiile vamale menționate la articolul 12 alineatul (1) literele (b) și (c).
Respectivele acte de punere în aplicare se adoptă în conformitate cu procedura de examinare menționată la articolul 23 alineatul (2).
(2)   Statele membre pot simplifica, în anumite condiții care respectă cerințele de calitate, informațiile care trebuie furnizate, atât timp cât o astfel de simplificare nu are efecte dăunătoare asupra calității statisticilor.
În anumite cazuri, statele membre pot colecta un set redus de elemente de date statistice, astfel cum se menționează la alineatul (1), sau pot colecta informații cu privire la unele dintre aceste elemente de date la un nivel mai puțin detaliat.
Comisia poate să adopte acte de punere în aplicare pentru a preciza dispozițiile privind simplificarea menționată la primul paragraf și valoarea maximă a exporturilor din interiorul Uniunii care beneficiază de această simplificare.
Respectivele acte de punere în aplicare se adoptă în conformitate cu procedura de examinare menționată la articolul 23 alineatul (2).
Articolul 14
Protecția datelor confidențiale care fac obiectul schimbului
(1)   Înregistrările de microdate referitoare la un exportator a cărui cerere de confidențialitate statistică, efectuată în conformitate cu articolul 19, a fost acceptată de către autoritatea statistică națională din statul membru de export, sunt furnizate de către autoritățile statistice naționale din statul membru de export autorităților statistice naționale ale statului membru de import, cu valoarea reală și cu toate elementele de date statistice menționate la articolul 13 alineatul (1), împreună cu o mențiune care să indice faptul că înregistrările de microdate respective sunt confidențiale.
(2)   În procesul de elaborare a rezultatelor statistice privind importurile în interiorul Uniunii, autoritățile statistice naționale din statul membru de import pot utiliza înregistrări de microdate pentru exporturile care sunt confidențiale. În cazul în care autoritățile statistice naționale din statul membru de import utilizează înregistrări de microdate privind exporturile care sunt confidențiale, acestea se asigură că difuzarea rezultatelor statistice privind importurile în interiorul Uniunii de către autoritățile statistice naționale din statul membru de import respectă confidențialitatea statistică acordată de către autoritățile statistice naționale din statul membru de export.
(3)   Pentru a asigura protecția datelor confidențiale care fac obiectul schimbului în temeiul prezentului capitol, Comisia poate să adopte acte de punere în aplicare pentru a preciza formatul, măsurile de securitate și de confidențialitate pentru astfel de date, inclusiv dispoziții de aplicare a alineatelor (1) și (2), precum și procedura pentru schimbul de date.
Respectivele acte de punere în aplicare se adoptă în conformitate cu procedura de examinare menționată la articolul 23 alineatul (2).
(4)   Statele membre și Comisia iau măsurile adecvate pentru a preveni și sancționa orice încălcare a confidențialității statistice a datelor care fac obiectul schimbului. Sancțiunile prevăzute sunt eficace, proporționale și cu efect de descurajare.
Articolul 15
Accesul la date confidențiale care fac obiectul schimbului în scopuri științifice
Accesul la date confidențiale care fac obiectul schimbului poate fi acordat cercetătorilor care realizează analize statistice în scopuri științifice, în conformitate cu articolul 23 din Regulamentul (CE) nr. 223/2009, cu condiția aprobării din partea autorităților statistice naționale din statul membru de export care a furnizat datele.
CAPITOLUL VI
Schimbul de date confidențiale în scopul statisticilor europene de întreprindere și al conturilor naționale
Articolul 16
Schimbul de date confidențiale – clauza de abilitare
(1)   Schimbul de date confidențiale colectate sau compilate în temeiul prezentului regulament este permis între autoritățile statistice naționale ale statelor membre în cauză, băncile centrale naționale respective, BCE și Comisie (Eurostat) numai în scopuri statistice, în cazul în care schimbul este necesar pentru a proteja calitatea și comparabilitatea statisticilor europene de întreprindere sau a conturilor naționale în conformitate cu conceptele și metodologia din Regulamentul (UE) nr. 549/2013.
(2)   Autoritățile statistice naționale, băncile centrale naționale, Comisia (Eurostat) și Banca Centrală Europeană care au obținut date confidențiale tratează aceste informații în mod confidențial și le utilizează exclusiv în scopuri statistice, în conformitate cu articolele 20‐26 din Regulamentul (CE) nr. 223/2009.
CAPITOLUL VII
Calitatea, transmiterea și difuzarea
Articolul 17
Calitatea
(1)   Statele membre iau toate măsurile necesare pentru a asigura calitatea statisticilor europene de întreprindere care sunt transmise, precum și a registrelor statistice naționale ale întreprinderilor și a registrului EuroGroups.
(2)   În sensul prezentului regulament, se aplică criteriile de calitate care sunt prevăzute la articolul 12 alineatul (1) din Regulamentul (CE) nr. 223/2009.
(3)   Comisia (Eurostat) evaluează calitatea datelor și a metadatelor transmise într-un mod transparent și verificabil.
(4)   În scopul alineatului (3), statele membre transmit anual Comisiei (Eurostat):
(a)
rapoarte privind calitatea și metadatele pentru datele transmise;
(b)
rapoarte anuale privind calitatea și metadatele asociate registrelor statistice naționale ale întreprinderilor.
În cazul statisticilor multianuale, periodicitatea rapoartelor privind calitatea și metadatele menționate la primul paragraf litera (a) este aceeași ca și în cazul statisticilor în cauză.
(5)   Comisia (Eurostat) pune la dispoziția statelor membre rapoarte anuale privind metadatele și calitatea în ceea ce privește registrul EuroGroups.
(6)   Comisia poate să adopte acte de punere în aplicare pentru a preciza dispozițiile privind modalitățile, conținutul și termenele pentru transmiterea rapoartelor privind metadatele și calitatea.
Respectivele acte de punere în aplicare se adoptă în conformitate cu procedura de examinare menționată la articolul 23 alineatul (2). Acestea nu trebuie să impună costuri sau sarcini administrative suplimentare semnificative statelor membre sau respondenților.
Conținutul raportării se limitează la cele mai importante și vitale aspecte ale calității.
(7)   Statele membre informează Comisia (Eurostat), cât mai curând posibil, cu privire la orice informații relevante sau modificări în ceea ce privește punerea în aplicare a prezentului regulament care ar putea influența calitatea datelor transmise. Statele membre informează Comisia (Eurostat) cu privire la modificările metodologice majore sau la alte modificări care afectează calitatea registrelor statistice naționale ale întreprinderilor. Informațiile sunt furnizate cât mai repede posibil și în termen de cel mult șase luni de la intrarea în vigoare a oricăror astfel de modificări.
(8)   La cererea motivată a Comisiei (Eurostat), statele membre furnizează informațiile suplimentare necesare pentru evaluarea calității informațiilor statistice, ceea ce nu trebuie să impună costuri sau sarcini suplimentare semnificative statelor membre sau respondenților.
Articolul 18
Transmiterea datelor și a metadatelor
(1)   Statele membre transmit Comisiei (Eurostat) datele și metadatele cerute prin prezentul regulament în conformitate cu standardele privind schimbul de date și de metadate. Atunci când datele transmise sunt confidențiale, valoarea reală va fi transmisă împreună cu o mențiune care indică faptul că aceasta face obiectul confidențialității și nu poate fi difuzată.
Comisia poate să adopte acte de punere în aplicare pentru a stabili astfel de standarde, precum și procedura de transmitere a datelor și a metadatelor. Respectivele acte de punere în aplicare se adoptă în conformitate cu procedura de examinare menționată la articolul 23 alineatul (2).
(2)   La cererea motivată a Comisiei (Eurostat), statele membre efectuează analize statistice ale registrelor statistice naționale ale întreprinderilor și transmit rezultatele Comisiei (Eurostat).
Comisia (Eurostat) poate adopta acte de punere în aplicare care specifică formatul și procedura pentru transmiterea rezultatelor unei astfel de analize statistice.
Respectivele acte de punere în aplicare se adoptă în conformitate cu procedura de examinare menționată la articolul 23 alineatul (2).
Comisia (Eurostat) se asigură că actele de punere în aplicare respective nu impun costuri sau sarcini suplimentare considerabile statelor membre sau respondenților.
(3)   La cererea motivată a Comisiei (Eurostat), statele membre pun la dispoziție toate informațiile relevante privind punerea în aplicare a prezentului regulament în statele membre. Astfel de cereri din partea Comisiei nu trebuie să impună statelor membre sarcini administrative sau financiare suplimentare semnificative.
Articolul 19
Confidențialitatea în ceea ce privește difuzarea statisticilor privind comerțul internațional cu bunuri
Numai la cererea unui importator sau a unui exportator de bunuri, autoritatea statistică națională decide dacă difuzează sau nu rezultatele statistice privind respectivele importuri sau exporturi fără nicio modificare sau, ca urmare a cererii motivate din partea importatorului sau a exportatorului în cauză, dacă modifică sau nu rezultatele statistice astfel încât să facă imposibilă identificarea importatorului sau a exportatorului în vederea respectării principiului confidențialității statistice, în conformitate cu articolul 20 alineatul (3) litera (a) din Regulamentul (CE) nr. 223/2009.
CAPITOLUL VIII
Studiile-pilot și finanțarea
Articolul 20
Studii-pilot
(1)   În cazul în care Comisia (Eurostat) identifică necesitatea unor noi cerințe semnificative în materie de date sau a unor îmbunătățiri ale seturilor de date care fac obiectul prezentului regulament, Comisia poate lansa studii-pilot care urmează să fie realizate de statele membre, pe bază de voluntariat, înainte de a se efectua o nouă colectare de date. Aceste studii-pilot includ studii-pilot privind comerțul internațional cu servicii, bunurile imobiliare, indicatorii financiari și mediul și clima.
(2)   Astfel de studii-pilot sunt efectuate pentru a evalua relevanța și fezabilitatea obținerii datelor. Rezultatele acestor studii sunt evaluate de Comisie (Eurostat) în cooperare cu statele membre și cu principalele părți interesate. Evaluarea rezultatelor ține seama de beneficiile și de costurile și sarcinile suplimentare pe care aceste îmbunătățiri le-ar putea genera pentru întreprinderi și pentru autoritățile statistice naționale.
(3)   În urma evaluării menționate la alineatul (2), Comisia pregătește, în cooperare cu statele membre, un raport privind rezultatele studiilor menționate la alineatul (1). Raportul respectiv este făcut public.
(4)   Până la 7 ianuarie 2022 și, ulterior, la fiecare doi ani, Comisia prezintă rapoarte cu privire la progresele globale înregistrate în ceea ce privește studiile-pilot menționate la alineatul (1). Rapoartele respective se pun la dispoziția publicului.
Dacă este cazul și ținând seama de evaluarea rezultatelor menționate la alineatul (2), Comisia însoțește aceste rapoarte de propuneri de introducere a unor noi cerințe în materie de date.
Articolul 21
Finanțare
(1)   Pentru punerea în aplicare a prezentului regulament, Uniunea poate acorda sprijin financiar institutelor naționale de statistică și altor autorități naționale menționate în lista alcătuită în temeiul articolului 5 alineatul (2) din Regulamentul (CE) nr. 223/2009, pentru costurile legate de:
(a)
elaborarea sau punerea în aplicare a unor cerințe în materie de date și prelucrarea datelor în domeniul statisticii întreprinderilor;
(b)
elaborarea de metodologii care să vizeze sporirea calității sau reducerea costurilor și a sarcinii administrative aferente colectării și producerii statisticilor de întreprindere, precum și de îmbunătățirea cadrului european pentru registrele statistice ale întreprinderilor;
(c)
elaborarea de metodologii care să vizeze reducerea sarcinii administrative și financiare aferente furnizării informațiilor solicitate de către unitățile de raportare, în special IMM-uri;
(d)
participarea la studiile-pilot menționate la articolul 20;
(e)
crearea sau dezvoltarea de procese, sisteme informatice și funcții de suport similare cu scopul de a produce statistici de calitate superioară sau de a reduce sarcina administrativă și financiară.
(2)   Contribuția financiară a Uniunii se acordă în conformitate cu articolul 7 din Regulamentul (UE) nr. 99/2013 al Parlamentului European și al Consiliului (26), precum și cu articolul 6 din Regulamentul (UE) nr. 1291/2013 al Parlamentului European și al Consiliului (27).
(3)   Această contribuție financiară a Uniunii nu depășește 95 % din costurile eligibile.
CAPITOLUL IX
Dispoziții finale
Articolul 22
Exercitarea delegării
(1)   Competența de a adopta acte delegate este conferită Comisiei în condițiile prevăzute la prezentul articol.
(2)   Competența de a adopta acte delegate menționată la articolul 5 alineatele (2) și (3), la articolul 6 alineatul (4) și la articolul 12 alineatul (2) se conferă Comisiei pe o perioadă de cinci ani de la 6 ianuarie 2020. Comisia prezintă un raport privind delegarea de competențe cu cel puțin nouă luni înainte de încheierea perioadei de cinci ani. Delegarea de competențe se prelungește tacit cu perioade de timp identice, cu excepția cazului în care Parlamentul European sau Consiliul se opune prelungirii respective cu cel puțin trei luni înainte de încheierea fiecărei perioade.
(3)   Delegarea de competențe menționată la articolul 5 alineatele (2)și (3), la articolul 6 alineatul (4), și la articolul 12 alineatul (2) poate fi revocată oricând de Parlamentul European sau de Consiliu. O decizie de revocare pune capăt delegării de competențe precizate în decizia respectivă. Decizia produce efecte din ziua care urmează datei publicării acesteia în Jurnalul Oficial al Uniunii Europene sau de la o dată ulterioară menționată în decizie. Decizia nu aduce atingere valabilității actelor delegate care sunt deja în vigoare.
(4)   Înainte de adoptarea unui act delegat, Comisia consultă experții desemnați de fiecare stat membru în conformitate cu principiile prevăzute în Acordul interinstituțional din 13 aprilie 2016 privind o mai bună legiferare.
(5)   De îndată ce adoptă un act delegat, Comisia îl notifică simultan Parlamentului European și Consiliului.
(6)   Un act delegat adoptat în temeiul articolului 5 alineatul (2) sau (3), al articolului 6 alineatul (4) sau al articolului 12 alineatul (2) intră în vigoare numai în cazul în care nici Parlamentul European, nici Consiliul nu au formulat obiecțiuni în termen de două luni de la notificarea acestuia către Parlamentul European și Consiliu sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecțiuni. Termenul respectiv se prelungește cu două luni la inițiativa Parlamentului European sau a Consiliului.
Articolul 23
Comitetul
(1)   Comisia este asistată de Comitetul Sistemului Statistic European instituit prin Regulamentul (CE) nr. 223/2009. Respectivul comitet reprezintă un comitet în sensul Regulamentului (UE) nr. 182/2011.
(2)   În cazul în care se face trimitere la prezentul alineat, se aplică articolul 5 din Regulamentul (UE) nr. 182/2011.
Articolul 24
Derogări
(1)   În cazul în care aplicarea prezentului regulament sau a măsurilor de punere în aplicare și a actelor delegate adoptate în temeiul acestuia în sistemul statistic național al unui stat membru necesită adaptări majore, Comisia poate adopta acte de punere în aplicare prin care acordă derogări de la acestea pentru o perioadă de maximum trei ani.
Statul membru în cauză prezintă Comisiei o cerere justificată în mod corespunzător în termen de trei luni de la data intrării în vigoare a actului respectiv.
Impactul unei asemenea derogări asupra comparabilității datelor statelor membre sau asupra calculului agregatelor europene la zi și reprezentative necesare este menținut la minimum. La acordarea derogării se ia în considerare sarcina pentru respondenți.
(2)   În cazul în care o derogare privind domeniile în care au fost efectuate studiile-pilot menționate la articolul 20 este în continuare justificată la sfârșitul perioadei pentru care a fost acordată, Comisia poate adopta un act de punere în aplicare prin care acordă o derogare suplimentară pentru o perioadă de maxim un an.
Statul membru în cauză prezintă Comisiei o cerere care specifică motivele și temeiurile detaliate în sprijinul unei astfel de prelungiri, cu cel puțin șase luni înainte de expirarea perioadei de validitate a derogării acordate în temeiul alineatului (1).
(3)   Actele de punere în aplicare menționate la alineatele (1) și (2) de la prezentul articol se adoptă în conformitate cu procedura de examinare menționată la articolul 23 alineatul (2).
Articolul 25
Abrogare
(1)   Regulamentele (CE) nr. 48/2004, (CE) nr. 808/2004, (CE) nr. 716/2007, (CE) nr. 177/2008 și (CE) nr. 295/2008, Decizia nr. 1608/2003/CE și Regulamentul (CEE) nr. 3924/91 se abrogă de la 1 ianuarie 2021.
(2)   Regulamentele (CE) nr. 638/2004 și (CE) nr. 471/2009 se abrogă de la 1 ianuarie 2022.
(3)   Regulamentul (CE) nr. 1165/98 se abrogă de la 1 ianuarie 2024.
(4)   Alineatele (1), (2) și (3) nu aduc atingere obligațiilor stabilite prin respectivele acte juridice referitoare la transmiterea datelor și a metadatelor, inclusiv a rapoartelor de calitate, în ceea ce privește perioadele de referință care cad, în totalitate sau parțial, înainte de datele respective stabilite la alineatele în cauză.
(5)   Trimiterile la actele abrogate se consideră trimiteri la prezentul regulament.
Articolul 26
Intrarea în vigoare și aplicarea
(1)   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
(2)   Regulamentul se aplică de la 1 ianuarie 2021.
(3)   Cu toate acestea, articolul 5 alineatele (2), (3) și (4) și articolele 11-15 se aplică de la 1 ianuarie 2022.
Prezentul regulament este obligatoriu în toate elementele sale și se aplică direct în toate statele membre.
Adoptat la Strasbourg, 27 noiembrie 2019.
Pentru Parlamentul European
Președintele
D. M. SASSOLI
Pentru Consiliu
Președintele
T. TUPPURAINEN
(1)  JO C 77, 1.3.2018, p. 2.
(2)  Poziția Parlamentului European din 16 aprilie 2019 (nepublicată încă în Jurnalul Oficial) și Decizia Consiliului din 19 noiembrie 2019.
(3)  Regulamentul (CE) nr. 177/2008 al Parlamentului european și al Consiliului din 20 februarie 2008 de stabilire a unui cadru comun pentru registrele de uz statistic ale întreprinderilor și de abrogare a Regulamentului (CEE) nr. 2186/93 al Consiliului (JO L 61, 5.3.2008, p. 6).
(4)  Recomandarea Comisiei 2003/361/CE din 6 mai 2003 privind definiția microîntreprinderilor și a întreprinderilor mici și mijlocii (JO L 124, 20.5.2003, p. 36).
(5)  Decizia nr. 1297/2008/CE a Parlamentului European și a Consiliului din 16 decembrie 2008 privind un program pentru modernizarea statisticilor europene referitoare la întreprinderi și comerț (MEETS) (JO L 340, 19.12.2008, p. 76).
(6)  Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene și de abrogare a Regulamentului (CE, Euratom) nr. 1101/2008 al Parlamentului European și al Consiliului privind transmiterea de date statistice confidențiale Biroului Statistic al Comunităților Europene, a Regulamentului (CE) nr. 322/97 al Consiliului privind statisticile comunitare și a Deciziei 89/382/CEE, Euratom a Consiliului de constituire a Comitetului pentru programele statistice ale Comunităților Europene (JO L 87, 31.3.2009, p. 164).
(7)  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).
(8)  Regulamentul (UE) nr. 549/2013 al Parlamentului European și al Consiliului din 21 mai 2013 privind Sistemul european de conturi naționale și regionale din Uniunea Europeană (JO L 174, 26.6.2013, p. 1).
(9)  JO C 238, 6.7.2018, p. 28.
(10)  JO L 123, 12.5.2016, p. 1.
(11)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).
(12)  Regulamentul (CE) nr. 48/2004 al Parlamentului European și al Consiliului din 5 decembrie 2003 privind elaborarea statisticilor comunitare anuale privind industria siderurgică în anii de referință 2003-2009 (JO L 7, 13.1.2004, p. 1).
(13)  Regulamentul (CE) nr. 638/2004 al Parlamentului European și al Consiliului din 31 martie 2004 privind statisticile comunitare ale comerțului cu mărfuri între statele membre și de abrogare a Regulamentului (CEE) nr. 3330/91 al Consiliului (JO L 102, 7.4.2004, p. 1).
(14)  Regulamentul (CE) nr. 808/2004 al Parlamentului European și al Consiliului din 21 aprilie 2004 privind statisticile comunitare referitoare la societatea informațională (JO L 143, 30.4.2004, p. 49).
(15)  Regulamentul (CE) nr. 716/2007 al Parlamentului European și al Consiliului din 20 iunie 2007 privind statisticile comunitare legate de structura și activitatea filialelor străine (JO L 171, 29.6.2007, p. 17).
(16)  Regulamentul (CE) nr. 295/2008 al Parlamentului European și al Consiliului din 11 martie 2008 privind statisticile structurale de întreprindere (JO L 97, 9.4.2008, p. 13).
(17)  Regulamentul (CE) nr. 471/2009 al Parlamentului European și al Consiliului din 6 mai 2009 privind statisticile comunitare privind comerțul exterior cu țările terțe și de abrogare a Regulamentului (CE) nr. 1172/95 al Consiliului (JO L 152, 16.6.2009, p. 23).
(18)  Decizia nr. 1608/2003/CE a Parlamentului European și a Consiliului din 22 iulie 2003 privind producția și dezvoltarea statisticilor comunitare în domeniul științei și al tehnologiei (JO L 230, 16.9.2003, p. 1).
(19)  Regulamentul (CEE) nr. 3924/91 al Consiliului din 19 decembrie 1991 privind organizarea unei anchete comunitare asupra producției industriale (JO L 374, 31.12.1991, p. 1).
(20)  Regulamentul (CE) nr. 1165/98 al Consiliului din 19 mai 1998 privind statisticile pe termen scurt (JO L 162, 5.6.1998, p. 1).
(21)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).
(22)  Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1).
(23)  Regulamentul (CEE) nr. 696/93 al Consiliului din 15 martie 1993 privind unitățile statistice pentru observarea și analizarea sistemului de producție comunitar (JO L 76, 30.3.1993, p. 1).
(24)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
(25)  Regulamentul (CE) nr. 184/2005 al Parlamentului European și al Consiliului din 12 ianuarie 2005 privind statisticile comunitare ale balanței de plăți, ale comerțului internațional cu servicii și ale investițiilor străine directe (JO L 35, 8.2.2005, p. 23).
(26)  Regulamentul (UE) nr. 99/2013 al Parlamentului European și al Consiliului din 15 ianuarie 2013 privind programul statistic european pentru perioada 2013-2017 (JO L 39, 9.2.2013, p. 12).
(27)  Regulamentul (UE) nr. 1291/2013 al Parlamentului European și al Consiliului din 11 decembrie 2013 de instituire a Programului-cadru pentru cercetare și inovare (2014-2020) – Orizont 2020 și de abrogare a Deciziei nr. 1982/2006/CE (JO L 347, 20.12.2013, p. 104).
ANEXA I
SUBIECTE CARE TREBUIE ACOPERITE
Domeniul 1. Statistici de întreprindere pe termen scurt
Subiecte
Subiecte detaliate
Populația întreprinderilor
Evenimente demografice ale întreprinderilor
Componente ale forței de muncă
Ocuparea forței de muncă
Ore lucrate
Costul forței de muncă
Prețurile
Prețurile de import
Prețurile producătorului
Rezultate și performanță
Producția
Volumul vânzărilor
Cifra de afaceri netă
Bunuri imobiliare
Bunuri imobiliare
Domeniul 2. Statistici de întreprindere la nivel de țară
Subiecte
Subiecte detaliate
Populația întreprinderilor
Populația întreprinderilor active
Evenimente demografice ale întreprinderilor (creări, desființări, supraviețuiri)
Întreprinderile aflate sub control străin
Întreprinderile care exercită control în străinătate și filialele autohtone
Populația întreprinderilor implicate în comerțul internațional
Componente ale forței de muncă
Ocuparea forței de muncă
Ocuparea forței de muncă asociată evenimentelor demografice ale întreprinderilor (creări, desființări, supraviețuiri)
Ocuparea forței de muncă în întreprinderile aflate sub control străin
Ocuparea forței de muncă în întreprinderile care exercită control în străinătate și în filialele autohtone
Ore lucrate
Costul forței de muncă
Costul forței de muncă în întreprinderile aflate sub control străin
Intrări privind cercetarea și dezvoltarea
Cheltuieli cu cercetarea și dezvoltarea
Ocuparea forței de muncă în domeniul cercetării și dezvoltării
Cheltuieli cu cercetarea și dezvoltarea în întreprinderi aflate sub control străin
Ocuparea forței de muncă în domeniul cercetării și dezvoltării în întreprinderi aflate sub control străin
Cercetare și dezvoltare finanțate din fonduri publice
Achiziții
Achiziții de bunuri și servicii
Variația stocurilor de bunuri
Achiziții de bunuri și servicii de către întreprinderile aflate sub control străin
Importurile de către întreprinderi
Rezultate și performanță
Cifra de afaceri netă
Marja brută pentru bunuri destinate revânzării
Valoarea producției
Valoarea adăugată
Excedentul brut de exploatare
Cifra de afaceri netă a întreprinderilor aflate sub control străin
Valoarea producției în cadrul întreprinderilor aflate sub control străin
Valoarea adăugată în cadrul întreprinderilor aflate sub control străin
Cifra de afaceri netă a întreprinderilor care exercită control în străinătate și a filialelor autohtone
Producția industrială
Exporturile efectuate de întreprinderi
Investiții
Investiții brute
Investiții brute ale întreprinderilor aflate sub control străin
Inovarea
Inovarea
Utilizarea TIC și comerțul electronic
Utilizarea TIC și comerțul electronic
Domeniul 3. Statistici de întreprindere la nivel regional
Subiecte
Subiecte detaliate
Populația întreprinderilor
Populația, pe regiuni
Evenimente demografice ale întreprinderilor, pe regiuni (creări, desființări, supraviețuiri)
Componente ale forței de muncă
Ocuparea forței de muncă, pe regiuni
Ocuparea forței de muncă asociată evenimentelor demografice ale întreprinderilor, pe regiuni (creări, desființări, supraviețuiri)
Costul forței de muncă, pe regiuni
Intrări privind cercetarea și dezvoltarea
Cheltuieli cu cercetarea și dezvoltarea, pe regiuni
Ocuparea forței de muncă în domeniul cercetării și dezvoltării, pe regiuni
Domeniul 4. Statistici privind activitățile internaționale
Subiecte
Subiecte detaliate
Populația întreprinderilor
Populația de întreprinderi din străinătate care sunt controlate de unitățile instituționale rezidente din țara raportoare
Componente ale forței de muncă
Ocuparea forței de muncă în întreprinderile din străinătate care sunt controlate de unitățile instituționale rezidente din țara raportoare
Costul forței de muncă în întreprinderile din străinătate care sunt controlate de unitățile instituționale rezidente din țara raportoare
Investiții
Investiții brute ale întreprinderilor din străinătate care sunt controlate de unitățile instituționale rezidente din țara raportoare
Rezultate și performanță
Cifra de afaceri netă a întreprinderilor din străinătate care sunt controlate de unitățile instituționale rezidente din țara raportoare
Comerțul internațional cu bunuri
Comerțul cu bunuri în interiorul Uniunii
Comerțul cu bunuri în exteriorul Uniunii
Comerțul internațional cu servicii
Importuri de servicii
Exporturi de servicii
Valoarea netă a serviciilor
Lanțuri valorice globale
Lanțuri valorice globale
ANEXA II
PERIODICITATEA, PERIOADA DE REFERINȚĂ ȘI UNITATEA STATISTICĂ ALE SUBIECTELOR
Domeniul 1. Statistici de întreprindere pe termen scurt
Subiecte
Periodicitate
Perioadă de referință
Unitate statistică
Populația întreprinderilor
trimestrial
trimestru
unitate juridică
Componente ale forței de muncă
trimestrial (lunar – opțional)
trimestru (lună – opțional)
UAE
Prețurile
lunar
cu următoarele excepții
— prețurile de producție ale serviciilor și prețurile de producție pentru noile clădiri rezidențiale: trimestrial
lună
cu următoarele excepții
— prețurile de producție ale serviciilor și prețurile de producție pentru noile clădiri rezidențiale: trimestru (lună – opțional)
UAE
cu următoarea excepție
— prețuri de import: nu se aplică
Rezultate și performanță
lunar
cu următoarea excepție
— țările mici pentru Secțiunea F din NACE: trimestrial (lunar – opțional)
lună
cu următoarea excepție
— țările mici pentru Secțiunea F din NACE: trimestru (lună ‐ opțional)
UAE
lunar; trimestrial pentru țările mici
*
 pentru Secțiunea F din NACE
*
Astfel cum se specifică în actele de punere în aplicare menționate la articolul 7 alineatul (1).
Bunuri imobiliare
trimestrial (lunar – opțional)
trimestru (lunar – opțional)
nu se aplică
Domeniul 2. Statistici de întreprindere la nivel de țară
Subiecte
Periodicitate
Perioadă de referință
Unitate statistică
Populația întreprinderilor
anual
an calendaristic
întreprindere
Componente ale forței de muncă
anual
an calendaristic
întreprindere
Intrări privind cercetarea și dezvoltarea
la fiecare doi ani
cu următoarele excepții
— defalcarea pe sectoare de activitate a cheltuielilor cu cercetarea și dezvoltarea în cadrul întreprinderii, a lucrătorilor în domeniul cercetării și dezvoltării și a numărului de cercetători, precum și pentru alocările bugetare pentru cercetare și dezvoltare (CCBCD) și finanțarea publică națională acordată activităților de cercetare și dezvoltare coordonate la nivel transnațional: anual
an calendaristic
întreprindere pentru sectorul întreprinderilor
unitatea instituțională pentru celelalte sectoare
Achiziții
anual
cu următoarea excepție
— plățile efectuate către subcontractanți: la fiecare trei ani
an calendaristic
întreprindere
Rezultate și performanță
anual
cu următoarele excepții
— detalierea pe produse și pe rezidența clienților a cifrei de afaceri nete pentru diviziunile NACE 69.1, 69.2, 70.2, 71.1, 71.2 și 73.2: la fiecare doi ani
— Cifra de afaceri netă din agricultură, silvicultură, pescuit și activități industriale; cifra de afaceri netă din activitățile industriale; cifra de afaceri netă din activități industriale, cu excepția sectorului construcțiilor; cifra de afaceri netă din sectorul construcțiilor; cifra de afaceri netă a activităților de servicii; cifra de afaceri netă din activități comerciale de achiziție și revânzare și din activități de intermediere; cifra de afaceri netă din sectorul construcțiilor și cifra de afaceri netă din construcții civile: la fiecare cinci ani
— veniturile din subcontractare la fiecare trei ani
an calendaristic
întreprindere
cu următoarele excepții
— producția vândută, producția care face obiectul unor operațiuni subcontractate și producția efectivă: UAE
Investiții
anual
cu următoarea excepție
— investițiile în active necorporale: la fiecare trei ani
an calendaristic
întreprindere
Inovarea
la fiecare doi ani
perioada de referință este perioada de trei ani anterioară sfârșitului fiecărui an calendaristic par
întreprindere
Utilizarea TIC și comerțul electronic
anual
anul calendaristic al adoptării actului de punere în aplicare prin care se stabilesc variabilele;
anul calendaristic care urmează anului de adoptare a actului de punere în aplicare prin care se stabilesc variabilele pentru celelalte variabile
întreprindere
Domeniul 3. Statistici de întreprindere la nivel regional
Subiecte
Periodicitate
Perioadă de referință
Unitate statistică
Populația întreprinderilor
anual
an calendaristic
întreprindere
cu următoarea excepție
— numărul de unități locale (pentru Secțiunea K din NACE – opțional): unitate locală
Componente ale orței de muncă
anual
an calendaristic
întreprindere
cu următoarele excepții
— numărul de angajați și lucrători independenți în unități locale, remunerații și salarii în unități locale: unitate locală
Intrări privind cercetarea și dezvoltarea
la fiecare doi ani
an calendaristic
întreprindere pentru sectorul întreprinderilor; unitatea instituțională pentru celelalte sectoare
Domeniul 4. Statistici privind activitățile internaționale
Subiecte
Periodicitate
Perioadă de referință
Unitate statistică
Populația întreprinderilor
anual
an calendaristic
întreprindere
Componente ale forței de muncă
anual
an calendaristic
întreprindere
Investiții
anual
an calendaristic
întreprindere
Rezultate și performanță
anual
an calendaristic
întreprindere
Comerțul internațional cu bunuri
lunar
cu următoarea excepție
—la fiecare doi ani pentru defalcarea pe produse combinate și pe monede de facturare a importurilor din exteriorul Uniunii și a exporturilor de bunuri
urmează să se specifice în actele de punere în aplicare în temeiul articolului 7 alineatul (1) litera (j)
nu se aplică
Comerțul internațional cu servicii
anual
cu următoarea excepție
— defalcările pe servicii de prim nivel: trimestrial
an calendaristic
cu următoarea excepție
— defalcările pe servicii de prim nivel: trimestru
nu se aplică
Lanțuri valorice globale
la fiecare trei ani
trei ani calendaristici; anul de referință t și perioada de referință cuprinsă între t-2 și t
întreprindere
ANEXA III
ELEMENTE ALE CADRULUI EUROPEAN PENTRU REGISTRELE STATISTICE ALE ÎNTREPRINDERILOR
Partea A: Subiecte detaliate referitoare la registre și numărul unic de identificare
1.
Unitățile înscrise în registrele statistice naționale ale întreprinderilor și în registrul EuroGroups, astfel cum sunt menționate la articolul 2 din prezentul regulament, sunt caracterizate printr-un număr de identificare și prin subiectele detaliate referitoare la registre precizate în partea C.
2.
Unitățile înscrise în registrele statistice naționale ale întreprinderilor și în registrul EuroGroups sunt identificate într-un mod unic printr-un număr de identificare pentru a facilita rolul de infrastructură al cadrului european pentru registrele statistice ale întreprinderilor. Aceste numere de identificare vor fi furnizate de autoritățile statistice naționale. Numerele de identificare ale unităților juridice și ale grupurilor multinaționale de întreprinderi, relevante pentru registrul EuroGroups, vor fi furnizate de către Comisie (Eurostat). Autoritățile statistice naționale pot adăuga în registrele statistice naționale ale întreprinderilor un număr de identificare suplimentar de utilizat în scopuri naționale.
Partea B: Termene și periodicitate
3.
Registrele statistice naționale ale întreprinderilor și în/din registrul EuroGroups se actualizează cel puțin o dată pe an prin intrări și ieșiri.
4.
Frecvența de actualizare depinde de tipul unității, de variabila luată în considerare, de dimensiunea unității și de sursa utilizată în general pentru actualizare.
5.
Statele membre întocmesc anual o copie care reflectă starea registrelor statistice naționale ale întreprinderilor la sfârșitul anului și păstrează respectiva copie timp de cel puțin 30 de ani, în scopul analizei datelor. Comisia (Eurostat) întocmește anual o copie care reflectă starea registrului EuroGroups la sfârșitul anului și păstrează respectiva copie timp de cel puțin 30 de ani, în scopul analizei datelor.
Partea C: Subiecte detaliate referitoare la registrele întreprinderilor
Pentru unitățile definite la articolul 2 din prezentul regulament, registrele statistice naționale ale întreprinderilor și registrul EuroGroups conțin următoarele subiecte detaliate, pe unități.
UNITĂȚI
SUBIECTE DETALIATE
1. UNITĂȚI JURIDICE
Identificare
Evenimente demografice
Parametri de stratificare
Legături cu întreprinderea
Legături cu alte registre
Legătura cu grupul de întreprinderi
Controlul unităților
Acționariatul unităților
2. GRUP DE ÎNTREPRINDERI
Identificare
Evenimente demografice
Parametri de stratificare și variabile economice
3. ÎNTREPRINDERE
Identificare
Legătura cu alte unități
Evenimente demografice
Parametri de stratificare și variabile economice
4. UNITATE LOCALĂ
Identificare
Evenimente demografice
Parametri de stratificare și variabile economice
Legături cu alte unități și registre
5. UNITATE TIP DE ACTIVITATE
în cazul în care este inclusă ca unitate statistică, în conformitate cu articolul 2 alineatul (3) litera (c)
Identificare
Evenimente demografice
Parametri de stratificare și variabile economice
Legături cu alte unități și registre
ANEXA IV
SUBIECTE DETALIATE ȘI VARIABILE PENTRU SCHIMBUL DE DATE CONFIDENȚIALE ÎN CONTEXTUL CADRULUI EUROPEAN PENTRU REGISTRELE STATISTICE ALE ÎNTREPRINDERILOR
Punctele marcate ca fiind „condiționale” sunt obligatorii în cazul în care sunt disponibile în statele membre, iar punctele marcate ca fiind „opționale” sunt recomandate.
1.   
Datele care trebuie transmise de către autoritățile statistice naționale competente către Comisie (Eurostat) și care pot fi schimbate între autoritățile statistice naționale competente [articolul 10 alineatele (1) și (2)]
Unități
Subiecte detaliate
Variabile
Unitate juridică
Identificare
Variabile de identificare
Evenimente demografice
Pentru persoanele juridice, data înființării, iar pentru persoanele fizice, data recunoașterii oficiale ca operator economic
Data încetării unității juridice
Parametri de stratificare
Formă juridică
Statutul activității juridice
Mențiune pentru ramuri, în sensul punctului 18.12 din anexa A capitolul 18 din Regulamentul (UE) nr. 549/2013 (condițional)
Mențiune pentru entitățile cu scop special, în sensul punctelor 2.17-2.20 din anexa A capitolul 2 din Regulamentul (UE) nr. 549/2013 (opțional)
Controlul unităților
Variabile de identificare ale unității juridice care fie este controlată, fie exercită controlul
Acționariatul unităților
Variabile de identificare ale unității care fie este deținută, fie este proprietar
Acțiuni (%) ale unității (unităților) juridice rezidente deținute de unitatea juridică în cauză (condițional)
Acțiuni (%) ale unității (unităților) juridice rezidente care dețin(e) unitatea juridică în cauză (condițional)
Acțiuni (%) ale unității (unităților) juridice nerezidente deținute de unitatea juridică în cauză (condițional)
Acțiuni (%) ale unității (unităților) juridice nerezidente care dețin(e) unitatea juridică în cauză (condițional)
Data de început și de sfârșit a acțiunilor (condițional)
Grupul de întreprinderi
Identificare
Variabile de identificare
Parametri de stratificare și variabile economice
Codul activității principale a grupului de întreprinderi la nivel NACE cu 2 cifre
Activități secundare ale grupului de întreprinderi la nivel NACE cu 2 cifre (opțional)
Număr de angajați și de lucrători independenți (condițional)
Cifra de afaceri netă (condițional)
Activele totale ale grupului de întreprinderi (condițional)
Țările în care sunt situate întreprinderile nerezidente sau unitățile locale (opțional)
Întreprindere
Identificare
Variabile de identificare
Legătura cu alte unități
Numărul (numerele) de identificare al(e) unității (unităților) juridice din care este formată întreprinderea
Numărul de identificare al grupului de întreprinderi căruia îi aparține întreprinderea
Evenimente demografice
Data începerii activității
Data încetării definitive a activității
Parametri de stratificare și variabile economice
Codul activității principale a întreprinderii la nivel NACE cu 4 cifre
Număr de angajați și de lucrători independenți
Număr de angajați
Cifra de afaceri netă
Sector și subsector instituțional în sensul Regulamentului (UE) nr. 549/2013
2.   
Datele care trebuie transmise de către Comisie (Eurostat) autorităților statistice naționale competente și care pot fi schimbate între Comisie (Eurostat) și băncile centrale competente în cazul autorizării [articolul 10 alineatele (2) și (4)]
Unități
Subiecte detaliate
Variabile
Unitate juridică
Identificare
Variabile de identificare
Evenimente demografice
Pentru persoanele juridice, data înființării, iar pentru persoanele fizice, data recunoașterii oficiale ca operator economic
Data încetării unității juridice
Parametri de stratificare
Formă juridică
Statutul activității juridice
Mențiune pentru ramuri, în sensul punctului 18.12 din anexa A capitolul 18 din Regulamentul (UE) nr. 549/2013 (condițional)
Mențiune pentru entitățile cu scop special, în sensul punctelor 2.17-2.20 din anexa A capitolul 2 din Regulamentul (UE) nr. 549/2013 (opțional)
Legături cu întreprinderea
Variabile de identificare ale întreprinderii (întreprinderilor) căreia (cărora) îi (le) aparține unitatea
Data asocierii la întreprindere (întreprinderi) (condițional)
Data separării de întreprindere (întreprinderi) (condițional)
Legături cu alte registre
Legături cu alte registre
Legătura cu grupul de întreprinderi
Variabile de identificare ale grupului de întreprinderi căruia îi aparține unitatea
Data asocierii la grupul de întreprinderi
Data separării de grupul de întreprinderi
Controlul unităților
Variabile de identificare ale unității juridice care fie este controlată, fie exercită controlul
Acționariatul unităților
Variabile de identificare ale unității care fie este deținută, fie este proprietar
Acțiuni (%) ale unității (unităților) juridice rezidente deținute de unitatea juridică în cauză (condițional)
Acțiuni (%) ale unității (unităților) juridice rezidente care dețin(e) unitatea juridică în cauză (condițional)
Acțiuni (%) ale unității (unităților) juridice nerezidente deținute de unitatea juridică în cauză (condițional)
Acțiuni (%) ale unității (unităților) juridice nerezidente care dețin(e) unitatea juridică în cauză (condițional)
Data de început și de sfârșit a acțiunilor (condițional)
Grupul de întreprinderi
Identificare
Variabile de identificare
Evenimente demografice
Data de începere a grupului de întreprinderi
Data încetării grupului de întreprinderi
Parametri de stratificare și variabile economice
Codul activității principale a grupului de întreprinderi la nivel NACE cu 2 cifre
Activități secundare ale grupului de întreprinderi la nivel NACE cu 2 cifre (opțional)
Număr de angajați și de lucrători independenți (condițional)
Cifra de afaceri netă (condițional)
Activele totale ale grupului de întreprinderi (condițional)
Țările în care sunt situate întreprinderile nerezidente sau unitățile locale (opțional)
Întreprindere
Identificare
Variabile de identificare
Legătura cu alte unități
Numărul (numerele) de identificare al(e) unității (unităților) juridice din care este formată întreprinderea
Numărul de identificare al grupului de întreprinderi multinațional sau național căruia îi aparține întreprinderea
Evenimente demografice
Data începerii activității
Data încetării definitive a activităților
Parametri de stratificare și variabile economice
Codul activității principale a grupului de întreprinderi la nivel NACE cu 4 cifre
Activități secundare ale grupului de întreprinderi la nivel NACE cu 4 cifre (condițional)
Număr de angajați și de lucrători independenți
Număr de angajați
Număr de angajați în echivalent de norme întregi (opțional)
Cifra de afaceri netă
Sector și subsector instituțional în sensul Regulamentului (UE) nr. 549/2013
3.   
Schimbul de date privind unitățile juridice înregistrate, în scopul identificării [articolul 10 alineatul (3)]
3.1.
Datele care trebuie transmise de către autoritățile statistice naționale competente către Comisie (Eurostat) cu privire la unitățile juridice înregistrate rezidente
Unități
Subiecte detaliate
Variabile
Unitate juridică
Identificare
Variabile de identificare
Evenimente demografice
Pentru persoanele juridice, data înființării, iar pentru persoanele fizice, data recunoașterii oficiale ca operator economic
Data încetării unității juridice
Parametri de stratificare
Formă juridică
Statutul activității juridice
Mențiune pentru ramuri, în sensul punctului 18.12 din anexa A capitolul 18 din Regulamentul (UE) nr. 549/2013 (condițional)
3.2.
Datele care trebuie transmise de către autoritățile statistice naționale competente către Comisie (Eurostat) cu privire la unitățile juridice înregistrate străine
Unități
Subiecte detaliate
Variabile
Unitate juridică
Identificare
Variabile de identificare
Evenimente demografice
Pentru persoanele juridice, data înființării, iar pentru persoanele fizice, data recunoașterii oficiale ca operator economic
Data încetării unității juridice
Parametri de stratificare
Formă juridică (opțional)
Statutul activității juridice
Mențiune pentru ramuri, în sensul punctului 18.12 din anexa A capitolul 18 din Regulamentul (UE) nr. 549/2013 (condițional)
3.3.
Datele care trebuie transmise de către Comisie (Eurostat) către autoritățile statistice naționale competente cu privire la unitățile juridice înregistrate
Unități
Subiecte detaliate
Variabile
Unitate juridică
Identificare
Variabile de identificare
Evenimente demografice
Pentru persoanele juridice, data înființării, iar pentru persoanele fizice, data recunoașterii oficiale ca operator economic
Data încetării unității juridice
Parametri de stratificare
Formă juridică
Statutul activității juridice
Mențiune pentru ramuri, în sensul punctului 18.12 din anexa A capitolul 18 din Regulamentul (UE) nr. 549/2013 (condițional)
ANEXA V
Informații pe care autoritățile fiscale responsabile din fiecare stat membru trebuie să le pună la dispoziția autorității statistice naționale, astfel cum se menționează la articolul 5 alineatul (2)
(a)
informații din declarațiile de TVA ale persoanelor impozabile sau ale persoanelor juridice neimpozabile care au declarat, pentru perioada în cauză, livrări de bunuri în interiorul Uniunii în conformitate cu articolul 251 litera (a) din Directiva 2006/112/CE a Consiliului sau achiziții de bunuri în interiorul Uniunii în conformitate cu articolul 251 litera (c) din directiva menționată;
(b)
informații din declarațiile recapitulative privind livrările în interiorul Uniunii colectate prin declarațiile recapitulative de TVA în conformitate cu articolele 264 și 265 din Directiva 2006/112/CE;
(c)
informații privind achizițiile efectuate în interiorul Uniunii, comunicate de toate celelalte state membre în conformitate cu articolul 21 alineatul (2) din Regulamentul (UE) nr. 904/2010 al Consiliului (1).
(1)  Regulamentul (UE) nr. 904/2010 al Consiliului din 7 octombrie 2010 privind cooperarea administrativă și combaterea fraudei în domeniul taxei pe valoarea adăugată (JO L 268, 12.10.2010, p. 1).
ANEXA VI
Informații pe care autoritățile vamale responsabile din fiecare stat membru trebuie să le pună la dispoziția autorității statistice naționale, astfel cum se menționează la articolul 5 alineatul (3):
(a)
informații care identifică persoana care efectuează exporturile în interiorul Uniunii și importurile în interiorul Uniunii de bunuri care fac obiectul procedurilor vamale de perfecționare activă;
(b)
datele de înregistrare și de identificare a operatorilor economici prevăzute în temeiul dispozițiilor vamale ale Uniunii, disponibile în sistemul electronic referitor la numărul EORI, astfel cum este menționat la articolul 7 din Regulamentul de punere în aplicare (UE) 2015/2447 al Comisiei (1);
(c)
evidențele privind importurile și exporturile din declarațiile vamale care au fost acceptate sau care au făcut obiectul unor decizii ale autorităților vamale naționale și:
(i)
care au fost depuse la autoritățile vamale naționale; sau
(ii)
pentru care, în conformitate cu articolul 225 din Regulamentul de punere în aplicare (UE) 2015/2447, declarația suplimentară este pusă la dispoziția autorităților vamale naționale prin acces electronic direct în sistemul titularului autorizației.
(1)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).

Summary:
Statistici europene de întreprindere
Statistici europene de întreprindere
 
SINTEZĂ PRIVIND:
Regulamentul (UE) 2019/2152 privind statisticile europene de întreprindere
CARE ESTE ROLUL ACESTUI REGULAMENT?
Acesta stabilește reguli pentru:elaborarea, producerea și difuzarea statisticilor europene de întreprindere; un cadru european pentru registrele statistice ale întreprinderilor.
ASPECTE-CHEIE
statisticile europene de întreprindere acoperă:structura, performanța și activitățile economice ale diverselor unități statistice legate de cercetare, dezvoltare și inovare, și tehnologia informației și comunicațiilor (TIC), inclusiv comerțul electronic, precum și lanțurile valorice globale; producția și comerțul internațional cu bunuri prelucrate și servicii.Cadrul european pentru registrele statistice ale întreprinderilor reprezintă sursa sigură pentru obținerea unor populații de înaltă calitate și armonizate bazate pe registrele statistice ale întreprinderilor pentru producerea de statistici europene de întreprindere. Acesta cuprinde:registre statistice naționale ale întreprinderilor care acoperă toate întreprinderile și unitățile lor locale care desfășoară activități economice care contribuie la produsul intern brut (PIB); registrul EuroGroups care cuprinde toate întreprinderile și unitățile lor juridice care desfășoară activități economice care contribuie la PIB și care fac parte dintr-un grup multinațional; schimburile de date dintre ele.Autoritățile naționale de statistică din țările UE pot utiliza următoarele surse pentru producerea statisticilor de întreprindere și crearea de registre statistice naționale ale întreprinderilor:anchete; evidențe administrative, inclusiv informațiile obținute de la autoritățile fiscale și vamale, cum ar fi situațiile financiare anuale; schimbul de microdate; alte date relevante care sunt comparabile și conforme cu cerințele specifice de calitate.Statisticile europene de întreprindere acoperă următoarele domenii:pe termen scurt; la nivel național; la nivel regional; internațional.Fiecare domeniu trebuie să includă unul sau mai multe subiecte cheie, de exemplu populația întreprinderilor, rezultatele și performanța, utilizarea TIC și comerțul electronic, intrările privind cercetarea și dezvoltarea, lanțurile valorice globale și comerțul internațional cu bunuri și servicii. Anexa I la regulament descrie subiectele în detaliu.
Anexa II stabilește frecvența (lunară, trimestrială, anuală sau multianuală), perioada de referință și unitatea statistică pentru fiecare subiect.
Țările UE:creează unul sau mai multe registre statistice naționale ale întreprinderilor. Acestea sunt baza pentru:pregătirea și coordonarea anchetelor;informații pentru analiza statistică a populației întreprinderilor și a demografiei acesteia;utilizarea datelor administrative;identificarea și construirea unităților statistice; asigurarea calității statisticilor europene de întreprindere, a registrelor statistice naționale de întreprindere și a registrului EuroGroups; trimit Comisiei Europene (Eurostat) date, precum și rapoarte privind calitatea și metadatele.Reguli specifice se aplică schimbului între Eurostat, autoritățile naționale de statistică și băncile centrale și Banca Centrală Europeană a datelor confidențiale privind grupurile multinaționale și comerțul cu bunuri în interiorul UE, cu condiția să fie exclusiv în scopuri statistice.
Eurostat:înființează registrul EuroGroups al grupurilor multinaționale de întreprinderi; evaluează calitatea datelor pe care le primește; furnizează rapoarte anuale privind calitatea și metadatele referitoare la registrul EuroGroups; poate lansa studii-pilot pe care autoritățile naționale le pot desfășura în mod voluntar, în cazul în care identifică o nevoie de date noi sau îmbunătățite.Comisia poate adopta acte delegate și de punere în aplicare pentru modificarea legislației, cu condiția ca acestea să nu impună costuri sau sarcini suplimentare semnificative pentru autoritățile sau respondenții naționali. A adoptat următoarele acte.Regulamentul de punere în aplicare (UE) 2020/1030 de stabilire a specificațiilor tehnice ale cerințelor în materie de date pentru subiectul „Utilizarea TIC și comerțul electronic” pentru anul de referință 2021, în temeiul Regulamentului (UE) 2019/2152. Regulamentul de punere în aplicare (UE) 2020/1197 de stabilire a specificațiilor tehnice și a modalităților în temeiul Regulamentului (UE) 2019/2152 privind statisticile europene de întreprindere și de abrogare a 10 acte juridice în domeniul statisticilor de întreprindere. Regulamentul de punere în aplicare (UE) 2020/1470 privind nomenclatorul țărilor și teritoriilor pentru statisticile europene referitoare la comerțul internațional cu mărfuri și defalcarea geografică pentru alte statistici de întreprindere. Abrogă de la 1 ianuarie 2021 Regulamentul (UE) nr. 1106/2012 al Comisiei privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor.UE poate oferi sprijin financiar institutelor naționale de statistică și altor autorități pentru diverse activități, precum dezvoltarea unor metodologii privind o calitate mai bună sau costuri mai mici.
Abrogare
Regulamentul abrogă:de la 1 ianuarie 2021, Regulamentele (CE) nr. 48/2004, (CE) nr. 808/2004, (CE) nr. 716/2007, (CE) nr. 177/2008, (CE) nr. 295/2008 și (CEE) nr. 3924/91 și Decizia nr. 1608/2003/CE; de la 1 ianuarie 2022, Regulamentele (CE) nr. 638/2004 și (CE) nr. 471/2009; de la 1 ianuarie 2024, Regulamentul (CE) nr. 1165/98.
DE CÂND SE APLICĂ REGULAMENTUL?
Se aplică de la 1 ianuarie 2021.
CONTEXT
Anterior, informațiile statistice privind activitățile economice ale întreprinderilor naționale s-au bazat pe diverse legi. Acest lucru a împiedicat coerența datelor statistice individuale și o abordare integrată pentru elaborarea, producerea și difuzarea statisticilor de întreprindere. Noua reglementare remediază aceste defecte.
Pentru informații suplimentare, consultați:Manualul privind statisticile europene de întreprindere (Eurostat).
DOCUMENTUL PRINCIPAL
Regulamentul (UE) 2019/2152 al Parlamentului European și al Consiliului din 27 noiembrie 2019 privind statisticile europene de întreprindere, de abrogare a 10 acte juridice în domeniul statisticilor de întreprindere (JO L 327, 17.12.2019, pp. 1-35)
DOCUMENTE CONEXE
Regulamentul de punere în aplicare (UE) 2020/1470 din 12 octombrie 2020 privind nomenclatorul țărilor și teritoriilor pentru statisticile europene referitoare la comerțul internațional cu mărfuri și defalcarea geografică pentru alte statistici de întreprindere (JO L 334, 13.10.2020, pp. 2-21)
Regulamentul de punere în aplicare (UE) 2020/1197 al Comisiei din 30 iulie 2020 de stabilire a specificațiilor tehnice și a modalităților în temeiul Regulamentului (UE) 2019/2152 al Parlamentului European și al Consiliului privind statisticile europene de întreprindere și de abrogare a 10 acte juridice în domeniul statisticilor de întreprindere (JO L 271, 18.8.2020, pp. 1-170)
Regulamentul de punere în aplicare (UE) 2020/1030 al Comisiei din 15 iulie 2020 de stabilire a specificațiilor tehnice ale cerințelor în materie de date pentru subiectul „Utilizarea TIC și comerțul electronic” pentru anul de referință 2021, în temeiul Regulamentului (UE) 2019/2152 al Parlamentului European și al Consiliului (JO L 227, 16.7.2020, pp. 12-20)
Regulamentul (CE) nr. 471/2009 al Parlamentului European și al Consiliului din 6 mai 2009 privind statisticile comunitare privind comerțul exterior cu țările terțe și de abrogare a Regulamentului (CE) nr. 1172/95 al Consiliului (JO L 152, 16.6.2009, pp. 23-29)
Modificările succesive aduse Regulamentului (CE) nr. 471/2009 au fost integrate în textul de bază. Această versiune consolidată are doar un caracter informativ.
Regulamentul (CE) nr. 295/2008 al Parlamentului European și al Consiliului din 11 martie 2008 privind statisticile structurale de întreprindere (reformare) (JO L 97, 9.4.2008, pp. 13-59)
A se vedea versiunea consolidată.
Regulamentul (CE) nr. 177/2008 al Parlamentului European și al Consiliului din 20 februarie 2008 de stabilire a unui cadru comun pentru registrele de uz statistic ale întreprinderilor și de abrogare a Regulamentului (CEE) nr. 2186/93 al Consiliului (JO L 61, 5.3.2008, pp. 6-16)
Regulamentul (CE) nr. 716/2007 al Parlamentului European și al Consiliului din 20 iunie 2007 privind statisticile comunitare legate de structura și activitatea filialelor străine (JO L 171, 29.6.2007, pp. 17-31)
A se vedea versiunea consolidată.
Regulamentul (CE) nr. 808/2004 al Parlamentului European și al Consiliului din 21 aprilie 2004 privind statisticile comunitare referitoare la societatea informațională (JO L 143, 30.4.2004, pp. 49-55)
A se vedea versiunea consolidată.
Regulamentul (CE) nr. 638/2004 al Parlamentului European și al Consiliului din 31 martie 2004 privind statisticile comunitare ale comerțului cu mărfuri între statele membre și de abrogare a Regulamentului (CEE) nr. 3330/91 al Consiliului (JO L 102, 7.4.2004, pp. 1-8)
A se vedea versiunea consolidată.
Regulamentul (CE) nr. 48/2004 al Parlamentului European și al Consiliului din 5 decembrie 2003 privind elaborarea statisticilor comunitare anuale privind industria siderurgică în anii de referință 2003-2009 (JO L 7, 13.1.2004, pp. 1-6)
A se vedea versiunea consolidată.
Decizia nr. 1608/2003/CE a Parlamentului European și a Consiliului din 22 iulie 2003 privind producția și dezvoltarea statisticilor comunitare în domeniul științei și al tehnologiei (JO L 230, 16.9.2003, pp. 1-3)
Regulamentul (CE) nr. 1165/98 al Consiliului din 19 mai 1998 privind statisticile pe termen scurt (JO L 162, 5.6.1998, pp. 1-15)
A se vedea versiunea consolidată.
Regulamentul (CEE) nr. 3924/91 al Consiliului din 19 decembrie 1991 privind organizarea unei anchete comunitare asupra producției industriale (JO L 374, 31.12.1991, pp. 1-3)
A se vedea versiunea consolidată.
Data ultimei actualizări: 04.12.2020